\NormalFont\ShortTitle{1 YONI}

{\MT YONI \newline  La Ginigini Yamatala

\par }{\IS Kabovitouula

\par }{\IP Miyana
{\BK{Yoni La Ginigini Yamatala}} isim uulela kwaiyu vavagi kwevakaveka. Yoni magila bikatululuti tokwalawa bikalubailasi deli Yaubada sola Latula Yesu Keriso. E magila bibuyoyu taga bibokulaisi vituloki sasopa avaka bikodidaimi makwaina kalubaila. Makwaina vituloki doudoga bigala mwada valu watanawa vavagi gaga e bikipigigatu availa availa mina watanawa; e kidamwa makawala, gala gagabila Yesu matauna Yaubada Latula bimili tomota. E matausina Keriso kala tilaula idokaisi kidamwa avai tau gala bininamsi avaka paila la kidakeda baisa ovalu watanawa, e matauna wala bogwa leibani kala katumova. E idokaisi tuvaila kidamwa bubunela duwosisia deli bubunela yebwaili gala avaka kasi yeiwau.

\par }{\IP Mauula Yoni eigini miyana leta, e isilibodi vituloki makwaisina. Ikamituli mimilakatila kidamwa Yesu Keriso matauna bogwa eimili tomota; e ilivala saina minimani kidamwa availa bidubumi Yesu e biyebwaili Yaubada, e ibudoki goli matauna kidamwa biyebwaili sala.

\par }{\IOT Buki kala katumimisa

\par }{\IO Kala vitouula 1.1-4

\par }{\IO Lumalama kaina dudubila 1.5—2.29

\par }{\IO Litula Yaubada kaina Diabolo litula 3.1-24

\par }{\IO Kamokwita kaina sasopa 4.1-6

\par }{\IO Bitayebwailidasi taitala baisa taitala 4.7-21

\par }{\IO Todubumi bitomgwagasi 5.1-21



\par }\ChapOne{1}{\SH Bigala momova
\par }
{\PP \VerseOne{1}Lakaginisi baisa yokomi paila bigala momova paila isibogwa metoya watanawa kala vitouula. Bogwa lakalagaisi makwaina deli goli lakagisaisi; e bogwa lakagisimlilaisi e deli goli oyamamasi lakakabikonaisi.
\XREF{}{{\XO 1:1 }{\XO{1.1
}}{\XT{Yn 1.1}}}

\VS{2}Avai tuta momova makwaina iyoumatila, e kagisaisi wala. E kalivalasi paila makwaina deli kasolasi baisa yokomi paila makwaina momova kwekanigaga. E momova makwaina isisu deli Tamadasi, e matauna iyomitali baisa yakamaisi.
\XREF{}{{\XO 1:2 }{\XO{1.2
}}{\XT{Yn 1.14}}}

\VS{3}Avaka bogwa kagisaisi deli kalagaisi kakamitulaisi baisa yokomi tuvaila. Mwada goli yokomi deli yakamaisi bitakalubailasi baisa Tamadasi e deli latula Yesu Keriso.

\VS{4}Kaginisi baisa kidamwa bikaloubusi saina kwevakaigaga ma mwasawasi.\FTNT{a}{{\FR 1:4 }{\FQ{ma mwasawasi.
}}{\FT{Mimilisi buki pilabubogwa iginisi, “mi mwasawa”.}}}


\par }{\SH Yaubada matauna lumalama
\par }
{\PP \VS{5}Baisa tuta bogwa kalagaisi livala makwaina metoya baisa matauna Latula, e kakamitulaisi baisa yokomi. Yaubada matauna lumalama\FTNT{b}{{\FR 1:5 }{\FT{Mabigana ikibuboti momova deli kamokwita.}}} e gala sitana dudubila\FTNT{c}{{\FR 1:5 }{\FT{Mabigana ikibuboti kaliga deli sasopa.}}} isisu baisa matauna.

\VS{6}E kidamwa takaibigasi bogwa takalubailasi deli matauna, mitaga wa tuta matutona tasisuaisi odudubila, e yakidasi tasipulokaidasi oda bigasi deli goli avaka tauvagaisi.

\VS{7}Mitaga kidamwa tasisuaisi olumalama makawala matauna goli isisu olumalama, takalubailasi taitala baisa taitala, e buyavila Yesu, Yaubada Latula, ikatumigileuwaidasi metoya komwaidona mitugaga.


\par }{\PP \VS{8}Kidamwa takaibigasi gala isim da mitugagasi, tasipulokaidasi titouledasi, e kamokwita gala isisu olumouledasi.

\VS{9}Mitaga kidamwa takamitulaisi da mitugagasi baisa Yaubada, e gagabila bitadubumaisi matauna, paila matauna ivagi avaka duwosisia. Biligaiwa da mitugagasi, deli goli bikatumigileuwaidasi metoya avai sula avai sula tauvagaisi.

\VS{10}E kidamwa takaibigasi mwada gala avai tuta tamitugagasi, ka, bogwa talivalasi kidamwa Yaubada toubuwabu, e mapaila la biga gala isisu olumouledasi.




\par }\Chap{2}{\SH Yesu itomatala paila yakidasi
\par }
{\PP \VerseOne{1}Aginigini baisa yokomi tubugwa\FTNT{d}{{\FR 2:1 }{\FT{Mabigana bigala kalubaila, e kaina tuvaila ivitusi togini matauna eitomoya; kugisi tuvaila mailela 12,14,18,28.}}} mwada gala bukumitugagasi. Mitaga kidamwa availa bimitugaga, matauna Yesu Keriso tobwaila itomatala paila yakidasi, matauna goli iyokakapisi baisa Tamala paila yakidasi.

\VS{2}E Keriso matauna uulotoula Yaubada biligaiwa da mitugagasi. E gala da mitugagasi titouledasi wala, mitaga mina watanawa komwaidosi si mitugaga.


\par }{\PP \VS{3}Kidamwa takabikaulasi Yaubada la karaiwaga, e bogwa takamokwitasi kidamwa tanikolaisi matauna.

\VS{4}Kidamwa availa bikaibiga, kawala, “Bogwa anikoli matauna” - mitaga gala ikabikaula la karaiwaga, matauna la biga makawala wala toubuwabu, deli kamokwita gala isisu baisa matauna.

\VS{5}E kidamwa availa ikabikaula Yaubada la biga, e matauna wala iyebwaili Yaubada saina bwainigaga. Baisa makawala gagabila goli bitakamokwitasi kidamwa Yaubada deli tasivadulisi.

\VS{6}Availaga bikaibiga, kawala, “Yaubada deli kasivaduli”, ibodi matauna tuta tuta bivagi makawala Yesu Keriso eiuvagi.


\par }{\SH Karaiwaga kwaivau
\par }
{\PP \VS{7}E segwaia tombwailigu yokomi! Makwaina karaiwaga aginigini baisa yokomi gala kwaivau. Mitaga makwaina karaiwaga kwaibogwa. E taitala taitala yokomi bogwa lokuyosisi metoya okala vitouula mi tapwaroru. E karaiwaga makwaina kwaibogwa baisa livalela avaka bogwa lokulagaisi.\XREF{}{{\XO 2:7 }{\XO{2.7
}}{\XT{Yn 13.34}}}

\VS{8}Mitaga aginigini baisa yokomi karaiwaga makwaina kwaivau, uula gagabila bitagisimlili kala kamokwita metoya baisa Keriso deli goli baisa yokomi. Paila dudubila ititabai, e lumalama bogwa iyuwoula.


\par }{\PP \VS{9}Kidamwa availa bikaibiga, kawala, “Yeigu asisu baisa olumalama”, mitaga ikoulovi sola, e matauna igau wala eisisu odudubila e lagaila.

\VS{10}E availa matauna iyebwaili sola baisa isisu olumalama e mapaila gala avaka isisu baisa matauna kidamwa bivakapusii availa.\FTNT{e}{{\FR 2:10 }{\FQ{gala avaka isisu baisa matauna kidamwa bivakapusii availa.
}}{\FT{Gagabila bitagini, “gala avaka isisu baisa kidamwa bivakapusii matauna.”}}}

\VS{11}Mitaga kidamwa availa ikoulovi sola, e matauna isisu wala odudubila. E matauna goli ililoula baisa odudubila, deli gala inikoli ambaisa bila, paila dudubila ivigaki matauna tokwau.
 

\par }{\PP \VS{12}Aginigini baisa yokomi tubugwa uula Yaubada bogwa eiligaiwa mi mitugaga, paila uula Keriso.

\VS{13}Aginigini baisa yokomi tommoya, uula bogwa kunikolaisi matauna availa bogwa eisibogwa\FTNT{f}{{\FR 2:13 }{\FT{Matauna Yesu Keriso.}}} metoya watanawa kala vitouula. Aginigini baisa yokomi tubovau uula bogwa kukwalisuwolaisi matauna Tomitugaga.\FTNT{g}{{\FR 2:13 }{\FT{Matauna Diabolo, tokwaraiwogala mitugaga.}}}


\par }{\PP \VS{14}Aginigini baisa yokomi tubugwa, uula bogwa kunikolaisi Tamadasi. Aginigini baisa yokomi tommoya, uula bogwa kunikolaisi matauna availa bogwa eisibogwa metoya watanawa kala vitouula. Aginigini baisa yokomi tubovau, uula yokomi mina papeula e la biga Yaubada isisu olumoulemi, deli bogwa kukwalisuwolaisi matauna Tomitugaga.


\par }{\PP \VS{15}Taga kuyebwailisi valu watanawa, kaina avai vavagi metoya baisa watanawa. Kidamwa kuyebwailisi watanawa, kala yebwaili Tumami gala wala isisu olumoulemi.

\VS{16}E vavagi makwaisina uvagila valu watanawa, baisa avaka tomitugaga saina magisi, deli avaka tomota igisaisi e magisi, e deli komwaidona uvagila watanawa tomota si kabokwaluvalova. Gala avai vavagi metoya makwaisina bima metoya baisa Tamadasi. Mitaga leima metoya baisa valu watanawa.

\VS{17}Watanawa deli uvagila komwaidona avaka tomota magisi, ititabaisi wala. Mitaga availa bivagi avaka Yaubada magila, matauna bimovagasi.


\par }{\SH Keriso kala tilaula
\par }
{\PP \VS{18}E tubugwa, tovana valu kala vigimkovila makateki goli. Bogwa lokulagaisi kidamwa taitala Keriso kala tilaula\FTNT{h}{{\FR 2:18 }{\FT{Matauna tomitugaga kasi tokugwa bila okala vigimkovila e bitobodi Keriso.}}} bima. E tuta baisa bidubadu Keriso kala tilaula iyoulapulasi; e mapaila tanikolaisi kidamwa tovana valu kala vigimkovila makateki wala.

\VS{19}Matausina isilavaidasi paila uula gala isim kasi vilavila matausina deli da bodasi. Kidamwa matausina deli da bodasi ninitinidesi wala, bogwa bisigagasi deli yakidasi. Mitaga bogwa isunapulasi, kidamwa bitagisimlilaisi komwaidosi matausina gala isim kasi vilavila deli da bodasi.


\par }{\PP \VS{20}Mitaga Keriso bogwa eiligabu Baloma Tobumaboma baisa yokomi, e mapaila komwaidomi kunikolaisi bigala mokwita.

\VS{21}E aginigini mi leta, gala paila uula gala kunikolaisi bigala mokwita. Mitaga aginigini paila uula kunikolaisi, e deli kunikolaisi kidamwa bigala sasopa gala avai tuta bima metoya bigala mokwita.


\par }{\PP \VS{22}E availa toubuwabu? Baisa matauna ilivala mwada Yesu gala Mesaia. Matauna goli Keriso kala tilaula, paila eipaiki Yaubada kasitaiyu Latula.

\VS{23}Paila availa ipaiki Yesu tuvaila bogwa ipaiki Tamala. E availa ikamituli kidamwa bogwa iyosi Yesu, tuvaila bogwa iyosi Tamala.


\par }{\PP \VS{24}E mapaila mabigana avaka kulegasi metoya okala vitouula mi tapwaroru ibodi bisisu oninami. E kidamwa goli mabigana bisisu oninami e yokomi tuta tuta bukusividulaisi Yesu deli Tamala.

\VS{25}E baisa goli Keriso titoulela ikatotila kidamwa bisakaidasi,\FTNT{i}{{\FR 2:25 }{\FQ{{\IT{bisakaidasi.}}}}{\FT{Mimilisi buki pilabubogwa iginisi, “bisakaimi”.}}} momova kwekanigaga goli.


\par }{\PP \VS{26}Aginigini makawala baisa yokomi paila matausina availa availa ivigikonaisi mwada bisipulokaimi.

\VS{27}Mitaga ka, kugisaisi - Keriso eiligabu la Baloma baisa yokomi. Kidamwa la Baloma eiviyelu ninami, ibodi wala gala availa kami tovituloki. Paila matauna Baloma iuvitulokaimi paila wala vavagi komwaidona, e komwaidona avaka iuvituloki baisa gala wala isisasopa mitaga ikikamokwita. E mapaila ibodi bukukwabikuwolaisi Baloma la vituloki, e deli bukusividulaisi Keriso.


\par }{\PP \VS{28}E tubugwa, kusividulaisi Keriso. E mauula bitatuvaluwasi avai tuta biyoumatila, e gala deli kada mmosilasi bitatopwepunisi wa Yam makwaina matauna bima.

\VS{29}Yokomi kunikolaisi matauna Keriso saina tobwaila. Mapaila ibodi bukunikolaisi kidamwa availa ivagi bwaina matauna goli Yaubada latula.




\par }\Chap{3}{\SH Yaubada litula
\par }
{\PP \VerseOne{1}Ka, kugisaisi Tamadasi la yebwaili vakaila baisa yakidasi. La yebwaili saina siligaga sainela mapaila Yaubada idokaidasi litula, e bogwala makawala goli yakidasi. E avaka uula mina watanawa gala inikolaidasi? Uula goli gala einikolaisi Yaubada.
\XREF{}{{\XO 3:1 }{\XO{3.1
}}{\XT{Yn 1.12}}}

\VS{2}E segwaia mina mbwailigu yokomi, yakidasi tuta baisa Yaubada litula. Mitaga baisa tuta gala bitagisimlilaisi ammakawala igau bitadavilasi. Mitaga baisa tanikolaisi. avai tuta Keriso bima, igau bitadavilasi makawala matauna. Paila wala bitagisimlilaisi matauna migila migatoula.

\VS{3}E availa ipikwaku makawala paila Yesu Keriso, matauna bikikili wala titoulela kala bumaboma makawala goli Yesu Keriso matauna tobumaboma.


\par }{\PP \VS{4}Availa availa imitugagasi bogwa ikoulovaisi Yaubada la karaiwaga. Paila mitugaga baisa kowolova karaiwaga.

\VS{5}Paila kunikolaisi baisa Keriso ikaloubusi uula mwada bikau biligaiwa tomota si mitugaga.\FTNT{j}{{\FR 3:5 }{\FQ{tomota si mitugaga.
}}{\FT{Mimilisi buki pilabubogwa iginisi, “da mitugagasi”.}}} E deli goli gala isim avai mitugaga baisa matauna.
\XREF{}{{\XO 3:5 }{\XO{3.5
}}{\XT{Yn 1.29}}}

\VS{6}Availa availa isividulaisi Keriso, matausina gala biuvagaisi mitugaga. Mitaga availa availa bimitugagasi, e gala kwaitala tuta eigisaisi matauna, e deli goli gala avai tuta einikolaisi matauna.


\par }{\PP \VS{7}E tubugwa,\FTNT{k}{{\FR 3:7 }{\FT{Kigisi 1 Yn 2.1 kala katumiki.}}} taga taitala bisipulokaimi. Availa availa ivagaisi duwosisia, matausina toduwosisia wala, baisa makawala goli Keriso matauna toduwosisia.

\VS{8}Availa availa bivagaisi mitugaga, matausina Diabolo kala boda. Paila Diabolo\FTNT{l}{{\FR 3:8 }{\FT{Matauna mitugaga komwaidona kala tokwaraiwaga. Maigana kala kivila, “Totabinona”.}}} bogwa eimitugaga igau okala vitouula valu. Paila baisa uulotoula Latula Yaubada ikaloubusi, kidamwa bikatudidaimi baisa avaka Diabolo eivagi.


\par }{\PP \VS{9}Availa Yaubada latula, matauna gala bimitugaga, uula matauna ipati la bubunela Tamala. E gala gagabila matauna biuvagi mitugaga, paila Yaubada Tamala goli.

\VS{10}Baisa bitagisimlilaisi avaka kala tuwoli Yaubada litula deli kala tuwoli Diabolo litula. Kidamwa availa gala ivagi avaka duwosisia kaina gala iyebwaili sola, e matauna gala Yaubada latula.


\par }{\SH Bitayebwailidasi taitala baisa taitala
\par }
{\PP \VS{11}Paila livalela baisa kulagaisi metoya okala vitouula mi tapwaroru, makawala baisa. ibodaidasi bitayebwailidasi taitala baisa taitala.\XREF{}{{\XO 3:11 }{\XO{3.11
}}{\XT{Yn 13.34}}}

\VS{12}Mitaga gala ibodaidasi bitavagaisi makawala Keni. Matauna Tomitugaga\FTNT{m}{{\FR 3:12 }{\FT{Kugisi 1 Yn 2.13 kala katumiki.}}} kala boda, e mapaila ikatumati bodala. Avaka paila Keni ikatumati bodala? Paila vavagi makwaisina avaka matauna ivagi saina gaga, mitaga vavagi makwaisina avaka bodala ivagi saina bwaina.
\XREF{}{{\XO 3:12 }{\XO{3.12
}}{\XT{Vit 4.8}}}


\par }{\PP \VS{13}Mapaila segwaia taga biyowa lupomi kidamwa tomotala valu watanawa bikoulovaimi.

\VS{14}Baisa tanikolaisi kidamwa yakidasi omitibogwa tokwaliga mitaga bogwa tamovavausi. Tanikolaisi paila uula tayebwailisi sedaiasi. Kidamwa availa gala toyebwaili matauna bisigaga kaliga olopola.
\XREF{}{{\XO 3:14 }{\XO{3.14
}}{\XT{Yn 5.24}}}

\VS{15}Availa ikoulovi sola e matauna tokwatumata. E kunikolaisi tokwatumata gala gagabila bimovagasi.

\VS{16}Paila baisa makawala bitanikolaisi avaka yebwaili. Paila Keriso itugwali okaliga paila yakidasi. Makawala goli yakidasi ibodi bitatugwalaidasi okaliga paila sedaiasi.

\VS{17}Kidamwa taitala la guguwa bidubadu igigisaki sola tonamakava, e itaboda nanola gala bimitukwaii sola, ammakawala matauna bilivala kidamwa iyebwaili Yaubada?

\VS{18}E tubugwa! Gala ibodaidasi bitayebwailisi bigawokuva wala deli livalawokuva wala. Mitaga ibodaidasi da mitakwaisi bikamokwita kidamwa da yebwailisi baisa yebwailitoula.


\par }{\SH Bitatuvaluwasi Yaubada omatala
\par }
{\PP \VS{19}E baisa makawala\FTNT{n}{{\FR 3:19 }{\FT{Bubunela yebwaili vavagitoula bitagisi olumoulela mitakwai ituwoli ituwoli (kugisi mailela 16-18).}}} bitanikolaisi kidamwa yakidasi metatoyasi wa bigala mokwita. Baisa makawala ninadaisi bituvaluwa Yaubada omatala.

\VS{20}Kidamwa tadokaisi ninadaisi ikamogaidasi, tuvaila tanikolaisi Yaubada ikalisuwoli ninadaisi, e inikoli wala vavagi komwaidona.

\VS{21}Mapaila segwaia tombwailigu yokomi, kidamwa ninadaisi gala bikamogaidasi, makawala bitatuvaluwasi Yaubada omatala.

\VS{22}Avaka avaka tanigadaisi bitabanaisi metoya baisa matauna, uula bitakabikaulasi la karaiwaga deli bitavagaisi avaka biyomwasali matauna.

\VS{23}E matauna bogwa ikaraiwaga kidamwa bitadubumaisi matauna Latula, Yesu Keriso, e deli bitayebwailidasi taitala baisa taitala, makawala goli Keriso ikaraiwogaidasi.
\XREF{}{{\XO 3:23 }{\XO{3.23
}}{\XT{Yn 13.34; 15.12,17}}}

\VS{24}Availa availa ikabikuwolaisi Yaubada la karaiwaga, matausina isisividulaisi Yaubada, deli Yaubada isisividuli matausina. E deli makawala bitanikolaisi kidamwa Yaubada isividulaidasi, paila uula matauna eisakaidasi la Baloma.




\par }\Chap{4}{\SH Baloma Tokamokwita deli baloma tosasopa
\par }
{\PP \VerseOne{1}E segwaia tombwailigu yokomi! Taga kudubumaisi komwaidosi availa availa ilivalasi mwada bogwa ikauwaisi Baloma Tobumaboma. Mitaga bukuwakolaisi matausina mwada bukubanaisi kaina ikauwaisi Baloma metoya baisa Yaubada kaina gala. Paila bidubadu tovitoubobuta sasopa\FTNT{o}{{\FR 4:1 }{\FT{Matausina tovitoubobuta isasopasi wala ilivalasi kidamwa bikamitulaisi Yaubada nanola.}}} ititavinasi ambaisa ambaisa.

\VS{2}Baisa makawala gagabila bukunikolaisi matauna eikau Yaubada la Baloma. Availa ikaibiga kidamwa Yesu Keriso imili tomota matauna goli bogwa ikau Baloma metoya baisa Yaubada.

\VS{3}Mitaga availa iyakali biga makwaina paila Yesu, matauna gala bikau Baloma metoya baisa Yaubada. Eibani baloma matauna metoya baisa Keriso kala tilaula.\FTNT{p}{{\FR 4:3 }{\FT{Kugisi 1 Yn 2.18 kala katumiki.}}} Baisa lokulagaisi mwada bima, e mitaga baisa tuta bogwa leima ovalu watanawa.


\par }{\PP \VS{4}Mitaga tubugwa, yokomi Yaubada la tomota, deli bogwa kukwalisuwolaisi tovitoubobuta sasopa. E Baloma matauna eiviyelu ninami, ka, matauna topeuligaga, ikalisuwoli baloma matauna eikau ninasi mina watanawa.

\VS{5}Matausina ibigitonisi uvagila watanawa, e mina watanawa ililagaisi matausina, paila uula matausina metoyasi ovalu watanawa.

\VS{6}Mitaga yakidasi Yaubada la tomota.\FTNT{q}{{\FR 4:6 }{\FT{Matauna togini deli sala availa availa iuvitulokisi kedala Tokamokwita.}}} Availa inikoli Yaubada, matauna ililagaidasi. Availa gala Yaubada la tomota, matauna gala ililagaidasi. Baisa kala tuwoli bitanikolaisi mokwita kedala Baloma Tokamokwita deli kedala baloma tosasopa.


\par }{\SH Yaubada matauna Toliyebwaili
\par }
{\PP \VS{7}E segwaia tombwailigu yokomi. Ibodi bitayebwailidasi taitala baisa taitala, paila yebwaili leima metoya baisa Yaubada. Availa iyebwaili sola, matauna goli Yaubada latula, deli inikoli Yaubada.

\VS{8}Availaga gala toyebwaili, matauna gala inikoli Yaubada, paila Yaubada matauna Toliyebwaili.

\VS{9}E Yaubada ivituloki la yebwaili paila yakidasi. Iwitali Latula gudikesa ima ovalu watanawa, kidamwa bitamovasi metoya baisa matauna.

\VS{10}E ammakawala yebwaili makwaina? Gala goli kidamwa yakidasi tayebwailisi Yaubada, mitaga matauna iyebwailidasi e iwitali Latula ivigaki uulotoula kidamwa biligaiwa da mitugagasi.


\par }{\PP \VS{11}E segwaia tombwailigu yokomi! Kidamwa Yaubada iyebwailidasi makawala, e makawala goli yakidasi ibodi bitayebwailidasi taitala baisa taitala.

\VS{12}Gala taitala bigisi Yaubada avai tuta. Kidamwa tayebwailidasi taitala baisa taitala, Yaubada isividulaidasi e talumkolaisi la yebwaili olumouledasi, e mapaila yakidasi toyebwaili goli.
\XREF{}{{\XO 4:12 }{\XO{4.12
}}{\XT{Yn 1.18}}}


\par }{\PP \VS{13}E ka! Ammakawala yakidasi bitanikolaisi kidamwa tasividulaisi Yaubada, e deli goli matauna isividulaidasi? Uula goli matauna isakaidasi la Baloma.

\VS{14}E deli goli bogwa tagisaisi bitasolasi baisa sedaiasi kidamwa Tamadasi eiwitali Latula bitokwatumova paila komwaidona valu watanawa.

\VS{15}Availa ikamituli kidamwa Yesu matauna Yaubada Latula, Yaubada isividuli matauna, e matauna goli isividuli Yaubada.

\VS{16}E titouledasi yakidasi tanikolaisi deli tadubumaisi kidamwa Yaubada iyebwailidasi makawala.

\par }{\PP Yaubada matauna Toliyebwaili. Availa isisu olumoulela yebwaili, matauna isividuli Yaubada deli goli Yaubada isividuli matauna.

\VS{17}Baisa uula talumkolaisi Yaubada la yebwaili olumouledasi, e mapaila yakidasi toyebwaili. Metoya baisa bitatuvaluwasi mokwita wa Yamla Yakala, paila da momovasi ovalu watanawa makawala Keriso la momova.

\VS{18}Kokola deli yebwaili gala bisivadulisi. Paila yebwaili bwainawokuva iiyabi kokola komwaidona. Gala bitabani yebwaili bwainawokuva olumoulela taitala tokukokola, paila matauna kala kokola isisu uulela ikukoli mipuki.
 

\par }{\PP \VS{19}Yakidasi bitayebwailisi paila uula Yaubada ikugwa iyebwailidasi.

\VS{20}E kidamwa availa bikaibiga, kawala, “Ka, yeigu ayebwaili Yaubada”, mitaga kidamwa ikoulovi sola, matauna toubuwabu. Ka, bogwa eigisi sola, mitaga gala iyebwaili matauna. E gala wala gagabila biyebwaili Yaubada, matauwena gala igisi wala.

\VS{21}E kugisa! Karaiwaga makwaina Keriso bogwa isakaidasi. availa matauna iyebwaili Yaubada, e tuvaila goli ibodi matauna biyebwaili sola.




\par }\Chap{5}{\SH Takalisuwoli valu watanawa
\par }
{\PP \VerseOne{1}Availa bidubumi kidamwa Yesu matauna Mesaia, matauna goli Yaubada latula. Kidamwa tayebwaili taitala tau, bogwa bitayebwaili latula tuvaila.

\VS{2}E baisa makawala bitanikolaisi tayebwailisi Yaubada litula, kidamwa bitayebwailisi Yaubada, e deli goli bitakabikaulasi la karaiwaga.

\VS{3}Paila da yebwailisi paila Yaubada ikibuboti kidamwa yakidasi takabikaulasi la karaiwaga. E ka, la karaiwaga gala mwau sainela paila yakidasi,
\XREF{}{{\XO 5:3 }{\XO{5.3
}}{\XT{Yn 14.15}}}

\VS{4}paila komwaidosi Yaubada litula gagabila bikalisuwolaisi valu watanawa. E baisa makawala bitatomgwagasi baisa ovalu watanawa, kidamwa yakidasi todubumi.

\VS{5}Availa igagabila bikalisuwoli valu watanawa? Matauna wala kalamwaleta availa idubumi kidamwa Yesu matauna Yaubada Latula.


\par }{\SH Silasola paila Yesu Keriso
 \par }
{\PP \VS{6}Yesu Keriso matauna goli leima. Matauna leima imai sopi, baisa la bapitaiso, deli buyavi, baisa la kaliga. Matauna leima mitaga gala imai sopi wala, mitaga kwaiyu, sopi deli buyavi. Deli Baloma matauna isilasola kidamwa baisa mokwita; paila Baloma Tobumaboma matauna uulela bigala mokwita.

\VS{7}E baisa makwaisina kamatula kwaitolu,

\VS{8}Baloma, sopi deli buyavi. Baisa makwaisina kwaitolu mitaga kala silasola makawala wala.

\VS{9}Yakidasi tadubumaisi avaka tomota si silasola, mitaga avaka Yaubada la kamatula saina peuligaga. E baisa makawala Yaubada eikamituli paila Latula.

\VS{10}Mapaila availa availa idubumaisi Yaubada Latula, e kamatula makwaina iyosisi oninasi. Mitaga availa availa gala idubumaisi Yaubada, bogwa idokaisi matauna toubuwabu. Paila gala idubumaisi avaka Yaubada eilivala paila Latula.

\VS{11}E baisa makawala la biga. Yaubada bogwa isakaidasi momova kwekanigaga, e momova makwaina bogwa tabanaisi metoya baisa Latula.
\XREF{}{{\XO 5:11 }{\XO{5.11
}}{\XT{Yn 3.36}}}

\VS{12}Availa availa iyosisi Latula bogwa goli eimovasi. E availa availa gala iyosisi Yaubada Latula, gala goli bimovasi.


\par }{\SH Momova kwekanigaga
\par }
{\PP \VS{13}Aginigini baisa yokomi, availa availa goli kudubumaisi matauna Yaubada Latula, kidamwa bukunikolaisi bogwa kuyosisi momova kwekanigaga.

\VS{14}Baisa uula tatuvaluwasi omatala Yaubada. E avai tuta tanigadasi baisa matauna paila avaka, kidamwa baisa Yaubada nanola bitabani makwaina, tanikolaisi matauna mokwita bilagaidasi.

\VS{15}E ililagaidasi avai tuta bitanigadasi baisa matauna. Bogwa tanikolaisi kidamwa baisa mokwita; e mapaila tanikolaisi kidamwa isisakaidasi avaka tanigadaisi metoya baisa matauna.


\par }{\PP \VS{16}Kidamwa availa igisi sola imitugaga, e mitugaga makwaina kala mwau gala bivakadi baisa okaliga, ibodi matauna binigada baisa Yaubada paila tomitugaga. E, Yaubada bitagwala matauna tomitugaga bimova. Baisa ibodi wala paila availa availa si mitugaga kala mwau gala bivakadi matausina baisa okaliga. Mitaga mitugaga isisu, baisa goli bogwa bivakadi baisa okaliga, e gala alivala kidamwa ibodi bukunigadasi baisa Yaubada paila makwaina.

\VS{17}Paila avai vavagi gaga tavagaisi, baisa mitugaga, mitaga mimilisi mitugaga gala bivakadi baisa okaliga.


\par }{\PP \VS{18}E tanikolaisi litula Yaubada gala iuvagaisi mitugaga. Paila matauna Latula Yaubada imitubwailaki bwaina, e Tomitugaga\FTNT{r}{{\FR 5:18 }{\FT{Kugisi 1 Yn 2.13 kala katumiki.}}} gala gagabila biyogagi matausina.


\par }{\PP \VS{19}E tanikolaisi yakidasi Yaubada la tomota, kalubikoya goli Tomitugaga ikikaraiwogi komwaidona valu watanawa.


\par }{\PP \VS{20}Tanikolaisi matauna Latula Yaubada leima deli leisakaidasi ninitalapula nona, e mapaila tanikolaisi Yaubada matauna mokwitatoula. Yakidasi bogwa tasividulaisi Yaubada matauna mokwitatoula, e deli Latula, Yesu Keriso. Baisa goli Yaubada mokwitatoula, e baisa momova kwekanigaga.


\par }{\PP \VS{21}E tubugwa!\FTNT{s}{{\FR 5:21 }{\FT{Kugisi 1 Yn 2.1 kala katumiki.}}} Kuyamataimi, taga bukutapwarorusi baisa yaubada sasopa, kadai!

\par }