\NormalFont\ShortTitle{2 TIMOTI}

{\MT Paulo La Ginigini Yayuwela Baisa \newline  TIMOTI

\par }{\IS Kabovitouula

\par }{\IP Miyana
{\BK{Paulo La Ginigini Yayuwela Baisa Timoti}}, Paulo iluki Timoti mimilisi vavagi avaka bipilasi la wotetila. Paulo eitomoya e matauna toulatila eimila towotetila deli Paulo, e tuvaila kala topilasi Paulo. E miyana leta Paulo iluki Timoti ammakawala bipeuloki tuta komwaidona.

\par }{\IP Ibuyoyu deli ikatululuti taga bisaim silasola paila Yesu Keriso, biyosikikiti vituloki kwekamokwita paila Bulogala Bwaina deli avaka avaka Buki Pilabumaboma la ginigini, e kidamwa la vituloki la kamatula bivigibau ilagoli bidubadu mmayuyu deli lamadada.

\par }{\IP E Paulo saina ibuyoyu Timoti kidamwa bipaiki “mina watanawa si kominimani bigimakava” (2 Tm 2.16), avaka gala bipilasi availa, mitaga biyogagi matausina availa availa kala tolega.

\par }{\IP E ikatululuwai Timoti kidamwa bivigaki Paulo la kabogigisa e bibokuli Paulo la bubunela komwaidona — la dubumi, la nona manum, la yebwaili, la peuloki, deli goli kala lamadada.

\par }{\IOT Buki kala katumimisa

\par }{\IO Kala vitouula 1.1-2

\par }{\IO Yakaula deli kamatula 1.3—2.13

\par }{\IO Katuloluta deli buyoyu 2.14—4.5

\par }{\IO Avaka Paulo kala lumkola titoulela 4.6-18

\par }{\IO Kala vigimkovila 4.19-22



\par }\ChapOne{1}{\PP \VerseOne{1}Yeigu Paulo la aposetolo\FTNT{a}{{\FR 1:1 }{\FT{Matauna isim kala karaiwaga bililivala deli biuvagi metoya ola karaiwaga matauna kala towitala; kugisi makasana Biga Kala Katumiki.}}} Keriso Yesu metoya onanola Yaubada; matauna iwitalaigu bakamituli momova makwaina avaka eikatotila, baisa makwaina momova bitabani metoya baisa Keriso Yesu la vasosu.
\XREF{}{{\XO 1:1 }{\XO{1.1
}}{\XT{VA 16.1}}}


\par }{\PP \VS{2}E lagini m leta yoku Timoti\FTNT{b}{{\FR 1:2 }{\FT{Matauna taitala Paulo sola deli kala topilasi eititavina deli matauna; kugisi VA 16.1-3.}}} kalogu tombwailigu.

\par }{\PP Anigada baisa Yaubada Tamadasi deli Keriso Yesu da Guyausi kidamwa bimitukwaiyaim binokapisaim, e bitalaguva lopom.


\par }{\SH Alivala biga nokagutoki deli ikatululuti Timoti
\par }
{\PP \VS{3}Anokagutoki baisa Yaubada, matauwena tubugwa eiwotitalaisi e makawala goli yeigu awotitali deli nanogu kala mimilakatila. E anokagutoki baisa matauna avai tuta aluluwaim paila ogu ninigada tuta tuta akavitagi yagam.

\VS{4}Paila aluluwaim tutala eibubusi mitilagim, e yumyam bugibogi apikwakwaim bawokaiam, kidamwa goli balumkoli mwamwasila sainela.

\VS{5}E aluluwaim yoku todubumi mokwita makawala goli minasina tabum Luisa deli inam Yunisi si dubumi. E gala aninayuwa, yoku tuvaila m dubumi lokupati minasina.
\XREF{}{{\XO 1:5 }{\XO{1.5
}}{\XT{VA 16.1}}}

\VS{6}E mauula akatululutaim paila makwaina peula avaka Yaubada eisakaim tutala lakiwotaim,\FTNT{c}{{\FR 1:6 }{\FT{Wa tuta matutona eikabomaisi Timoti paila la wotetila (kugisi 1 Tm 1.18, 4.14).}}} kidamwa bukuvigadi vavagi makwaina bilululu mokwita onanom.

\VS{7}Paila Yaubada leisakaidasi Bilomala, e baisa gala bivigakaidasi tokukokola. Gala wala. Paila metoya baisa la Baloma Tobumaboma tapapeulasi mokwita, e bitamitakwaisi bitalamamsi.


\par }{\PP \VS{8}Mapaila taga bukummosila avai tuta bukusilasola paila da Guyausi, e taga bukummosila paila uula yeigu lasisu bwala katupipi. Mitaga bukukeula kam vilavila mmayuyu paila Bulogala Bwaina, metoya makwaina peula avaka Yaubada leisakaim.

\VS{9}Paila matauna leikatumovaidasi leidouwaidasi kidamwa bitakikilaidasi, paila uula yakidasi la tomota. E gala ivagi makawala paila uula da bubunelasi kala bwaina, mitaga paila uula einagi makawala e magila bimitukwaiyaidasi. Paila igau gala isim valu Yaubada inigibogwi mwada bisakaidasi la mitakwai metoya baisa Keriso Yesu la vasosu.

\VS{10}Mitaga makateki goli eiyomitali nanola tuta matutona kada Tokwatumovasi Yesu Keriso leima ovalu watanawa. Paila matauwena leikodidaimi la peula kaliga e leiyomitali momova, baisa momova kwekanigaga goli, metoya baisa Bulogala Bwaina.


\par }{\PP \VS{11}E Yaubada einagaigu mwada bamila aposetolo bakamituli bavakeda makwaina Bulogala Bwaina.
\XREF{}{{\XO 1:11 }{\XO{1.11
}}{\XT{1 Tm 2.7}}}

\VS{12}Mokwita baisa uula yeigu tuta baisa labodi agu mwau. Mitaga gala ammosila, paila bogwa ladubumi Yaubada, e matauna isakaigu koni ivigaki agu pakula bayamati.\FTNT{d}{{\FR 1:12 }{\FQ{matauna isakaigu koni ivigaki agu pakula bayamati:
}}{\FT{Gagabila bitagini, “yeigu lasaili oyamala matauna avaka magigu biyamati.”}}} E tuta baisa avitoki tolosila matauna, e anikoli mokwita igagabila matauna bisisii makwaina koni bibwaina igau tutala Yam makwaiwena.\FTNT{e}{{\FR 1:12 }{\FT{Tuta matutona Yaubada biyakali komwaidosi mina watanawa.}}}

\VS{13}Baisa avaka lokulagi metoya owodogu bukutaku onanom bisisu tuta tuta, e bukuvigaki kala vakeda uula tapwaroru. Tuvaila bukukwasalaim tomwaidom kidamwa bukuvagi komwaidona avaka kuuvagi paila uula kudubumi deli kuyebwaili matauna. Paila bogwa eitalumkoli baisa metoya baisa Keriso Yesu la vasosu.

\VS{14}Koni makwaina Yaubada eisakaim makawala m veiguwa e kuyuuyausa deli kuyamata, metoya ola peula Baloma Tobumaboma, matauwena isisu oninadaisi.


\par }{\PP \VS{15}Yoku kunikoli komwaidosi mina Esia eiligaimwaigusi e Pigelu deli Emogenesi tuvaila eiligaimwaigusi, agumwaleta asisu.

\VS{16}Mitaga ulo nigada ibodi Guyau binokapisi e bininabwaila baisa Onesiporo deli veyala; uula matauna sivabidubadu eiyomwasalaigu. Matauna gala immosila paila yeigu asisu wala bwala katupipi,

\VS{17}mitaga yam makwaina iviloubusi ima mapilana Roum e nani ivitouula ininevaigu igau tutala ibanaigu.

\VS{18}E ulo nigada ibodi Guyau bitagwala binokapisi matauna wa Yam makwaiwena. E yoku kunikoli vakaila matauna la pilasi baisa yeigu mapilana Epeso.




\par }\Chap{2}{\SH La tokaiyala Keriso Yesu
\par }
{\PP \VerseOne{1}E makawala goli yoku, kalogu, Yaubada la mitakwai bikatupewolaim, baisa talumkolaisi metoya baisa Keriso Yesu la vasosu.

\VS{2}Kuyosi mabigasina avaka lokulagi akamituli omitasi bidubadu agu tosola, e kusaiki baisa availa availa lokudubumi kidamwa bisauwaisi, e matausina bibodi biuvakedasi baisa availa availa goli.


\par }{\PP \VS{3}Bukukeula kam vilavila mmayuyu makawala la tokaiyala Keriso Yesu.

\VS{4}Tokaiyala la wotetila kala peula magila bikabwaili la kumatoula mapaila bikikili tatoula mwada taga bitagoli deli kala kaisisu valu.

\VS{5}Kidamwa availa magila bitogigibula gagabila wala matauna bikugwa kidamwa bikikili tatoula paila uvalaku makwaina.

\VS{6}Kidamwa taitala tobigubagula matauna tokwaibagula, ibodi matauna ikugwa bikau kala vilavila la tayoyuwa.

\VS{7}E mapaila kunanamsa baisa avaka yeigu lalilivala, paila igau Guyau bivigakaim kidamwa bukukwateta vavagi komwaidona.


\par }{\PP \VS{8}Kululuwai Yesu Keriso matauna eimovavau metoya okaliga. Ka, ogu kwamatula Bulogala Bwaina lakamituli matauna tabula Debida.

\VS{9}Yeigu akakamituli Bulogala Bwaina e mapaila aboda mwau, e leikatupipaigusi makawala goli tomitugaga yeigu. Ilagoli Yaubada la biga gala bikatupipaisi,

\VS{10}e mauula lakasalaigu apapeuloki komwaidona vavagi makwaisina; paila magigu bapilasi Yaubada la tomota availa availa leinagi, kidamwa Keriso Yesu ola vasosu bikatumovi matausina e deli bibanaisi kasi kalugologusa ikanigaga metoya baisa matauna.

\VS{11}Baisa biga mokwita bigala,

\par }{\Q Kidamwa leitakaligasi deli matauna,

\par }{\QB tuvaila igau bitamovavausi deli matauna.


\par }{\Q \VS{12}Kidamwa bitapeulokaisi e gala wala bitamamasi,

\par }{\QB tuvaila igau bitaguyausi deli matauna.

\par }{\Q Kidamwa yakidasi bitayakalaisi matauna,

\par }{\QB makawala goli matauna igau biyakalaidasi.
\XREF{}{{\XO 2:12 }{\XO{2.12
}}{\XT{Md 10.33; Lk 12.9}}}


\par }{\Q \VS{13}Kidamwa yakidasi gala mina kimadagi,

\par }{\QB matauna goli isisu tokimadagi,

\par }{\QB paila gala gagabila bisepuloki titoulela.


\par }{\SH Ibodi bivigibau omatala Yaubada
\par }
{\PP \VS{14}Baisa kukwatululuti m tomota deli kubuyoyu matausina omatala Guyau taga bisevataisi metoya osi biga. Baisa gala avaka kala bwaina vatai, paila bogwa biyogagi availa availa kala tolega.

\VS{15}Ibodi bukuvigibau omatala Yaubada paila m vigakola mokwita, makawala taitala towotetila gala immosila paila la wotetila, kaina makawala taitala bivakeda duwosisia bigala kwekamokwita Yaubada la biga.

\VS{16}Bukupaiki mina watanawa si kominimani bigimakava paila vavagi makwaina bivigaki tomota deli Yaubada bilibaimsi sainela.

\VS{17}Paila avaka iuvitulokisi baisa makawala pwasa ikikombili uwosi. Taiyu matausina tovituloki yagasi Aiminia\FTNT{f}{{\FR 2:17 }{\FT{Kugisi 1 Tm 1.20.}}} deli Pileto.

\VS{18}Bogwa eivapupalaisi keda makadana biga kwekamokwita e iyogagaisi mimilisi si dubumi paila ililivalasi mwada da tutasi movavau kala tuta bogwa leitokaia.

\VS{19}Mitaga Yaubada leikatubiasi tumilatoula e gala avaka gagabila bikimtitani. E wa tumila makwaina kala ginigini isisu baisa makawala, “Guyau inikoli availa availa la tomota”, deli, “Availa availa idokaisi titoulesi Yaubada la tomota ibodi biligaiwaisi mitugaga.”
\XREF{}{{\XO 2:19 }{\XO{2.19
}}{\XT{Baw 16.5}}}


\par }{\PP \VS{20}Olumoulela kwaitala buloveka isim kabomala deli kailuyala migisi tuwoli tuwoli. Mimilisi makaisina eibubulokaisi goula deli siliba mimilisiga kai deli pwaipwaia. E mimilisi makaisina isim dimlesi ikikilaisi mimilisiga yumyambwata biyeiyaisi.

\VS{21}Kidamwa availa bikikili titoulela metoya komwaidona makwaisina vavagi gaga, Yaubada goli bikikili matauna paila wotetila kwevakaveka. Paila bogwa leikasali titoulela baisa Guyau ola wotetila e leitagwala biwotitali tomota avai mitakwai avai mitakwai.

\VS{22}Bukuligaiwa bubunesi uluulatila, e bukutugwalaim kala nainevi bubunela duwosisia, dubumi, yebwaili, e nona manum. E bubunela makwaina ibodi matausina availa availa eikabomaisi titoulesi e ininigadasi mwada matauna Guyau bipilasi goli.

\VS{23}Mitaga bukupaiki tobubeikam si kominimani bigimakava wala, paila yoku kunikoli metoya baisa bitokaia vatai.

\VS{24}Gala bibodi Guyau la towotetila biuvatai. Ibodi goli bimitukwaii komwaidosi, mwada matauna tovakeda tobwaila deli tomanum,

\VS{25}biyominum bikiduwosisii sala. Kaina Yaubada bisaiki matausina si tuta ninavila, e bitapuloki ninasi biga kwekamokwita.

\VS{26}E bininavilasi bikaimilavausi, e mapaila bikotunaisi kasi sikula, paila Diabolo leisikoli matausina leikaraiwogi kidamwa bivagaisi nanola.




\par }\Chap{3}{\SH Tovana valu kala vigimkovila
\par }
{\PP \VerseOne{1}Ka, baisa kululuwai. Paila tovana valu okala vigimkovila mina watanawa bibodasi silagi goli.

\VS{2}Paila tomota bibubunasi baisa makawala - tokwayapila, togugoveka; tokwamnomwana, e todubakasala; tokwalawou, tokwapidakala baisa veisia, toyakalesi mitakwai deli tokowolova;

\VS{3}tokwatudewa gaga, tokwapikaika, tosilapulu, togidaleiya deli togigasisi; e deli tokwamdebi.

\VS{4}Matausina goli tokwasinapu, togisimnaka, bikaiveka ninasi; mbwailisi wala mituguguwa, mitaga Yaubada kwekukolosi.

\VS{5}E matausina iuvagaisi uvagila tapwaroru, mitaga ikoulovaisi tapwaroru uulotoula la peula. Taga kuvakatu matausina tomota.

\VS{6}Mimilisina matausina bilosi ovalu itakadaisi mimilisi vivila mina mamama, minasina ikaikai ninasi paila si mitugaga deli magisi vavagi tuwoli tuwoli bibokulaisi.

\VS{7}Tuta komwaidona minasina vivila ititakutusi mitaga gala kwaitala tuta gagabila bikatetasi avai vituloki kwekamokwita.

\VS{8}E matausina si bubunela kala gaga makawala matausina tommoya Yanesi deli Yamberesi,\FTNT{g}{{\FR 3:8 }{\FQ{{\IT{Yanesi deli Yamberesi.}}}}{\FT{Gala wala bitabanaisi maigasina mapilana Kabutubogwa. Mitaga mina Yudia idokaisi kasitaiyu tomigameguva omitibogwa eitobodaisi Mosese yagasi Yanesi deli Yamberesi (kugisi Sun 7.22; 9.11).}}} omitibogwa eikominimanisi deli Mosese. E ka, lagaila matausina iuvagaisi makawala wala. Paila ikominimanisi baisa vituloki kwekamokwita. Paila matausina ninasi pinipani e imamasi osi tapwaroru.
\XREF{}{{\XO 3:8 }{\XO{3.8
}}{\XT{Sun 7.11}}}

\VS{9}Mitaga gala bipeulasi makadana paila uula komwaidosi bogwa bigisaisi si bubunela kala doudoga, makawala goli eikaloubusi omitibogwa baisa kasitaiyu Yanesi sola Yamberesi.


\par }{\SH Paulo ikatumkulovi kala livala
\par }
{\PP \VS{10}Mitaga yoku lokubokuli ulo vituloki ulo bubunela deli agu naga paila ulo wotetila. E lokugisi ulo dubumi ulo peuloki saina vakaigaga baisa tomota, e deli ulo yebwaili e gala amotatina atotu peula paila vavagi mwau.

\VS{11}E lamadada deli mmayuyu ikaloubusi baisa yeigu. E kunikoli avaka labodi mapilasina Anitioki, Ikonium, Lisitira,\FTNT{h}{{\FR 3:11 }{\FT{Kugisi VA 13.14—14.20; 16.1-5.}}} apeuloki paila lewa puyumala. Mitaga metoya komwaidona vavagi makwaisina Guyau ikolaigu.
\XREF{}{{\XO 3:11 }{\XO{3.11
}}{\XT{VA 13.14-52; 14.1-7,8-20}}}

\VS{12}Mitaga availa availa magisi bibubunasi makawala avaka ibudoki Yaubada la tomota metoya ola vasosu Yesu Keriso, matausina goli bibodaisi kasi lamadada.

\VS{13}E tomitugaga deli tokwatudewa si mitugaga biyouloveka sainela, isipulokaisi availa availa deli goli isipulokaisi titoulesi.

\VS{14}E mitaga yokugwa, vavagi kwekamokwita avaka leivitulokaimsi deli lokudubumi peula, ibodaim bukuyovigasi makwaisina. Paila bogwa kunikoli availa availa kam tovituloki.

\VS{15}E kunikoli omitibogwa igau gwadi yoku e lagaila lokukwateta Buki Pilabumaboma.\FTNT{i}{{\FR 3:15 }{\FT{Mapilana mina Iberu si Buki Pilabumaboma, yakidasi tadokaisi Kabutubogwa.}}} Mapilana gagabila bitalapula nanom kabitamla katumova. Paila gagabila bikugwaiyaim bukubani katumova metoya om dubumi baisa Keriso Yesu.

\VS{16}Paila pilamwaidona Buki Pilabumaboma metoya ola vayelu Yaubada, e ibudoki paila vituloki kwekamokwita, kala kamitilaki sula, kala kiduwosisia pakula, deli kala katuwola kaisisula valu.

\VS{17}Mapaila availa goli Yaubada la towotetila bogwa bikabitutuki mokwita Yaubada la paisewa, e matauna bibudoki komwaidona paisewa bwaina biwotitali.




\par }\Chap{4}{\PP \VerseOne{1}E mwa! Omatala Yaubada deli Keriso Yesu adidouwaim. Paila matauna kada toyakalasi komwaidodasi mina watanawa tommomova deli tomata, e matauna igau bima biguyoi baisa ovalu watanawa. E omatala matauwena amnabaim

\VS{2}mwada bukukwamituli Bulogala Bwaina. E bukusalau makwaina kamatula kaina isim tutala kaina gala, paila toninayuwa bukuvigaki bininatalasi paila mabigana. Mapaila bukupwadeda; kukwatululuti matausina; e metoya om peuloki sainela bukuuvituloki.

\VS{3}Paila igau tuta makwaina bima tomota gala bilagaisi vituloki kwekamokwita, mitaga itobudokaisi avai vituloki eikau ninasi. E saina binainevisi tovituloki tuwoli tuwoli paila avai vituloki bogwa ituliki taigasi iligalegasi.

\VS{4}E bogwa bitotubulokaisi kwekamokwita gala bilagaisi, mitaga bibokulaisi avai liliu avai liliu.

\VS{5}Mitaga yoku ibodaim bukukikilaim tuta komwaidona. Kaina bukuboda mmayuyu, desi wala kupeuloki; e bukuvagi kala paisewa tokamatula Bulogala Bwaina. E bukuvigimkulovi komwaidona avaka bibodaim bukuvagi, paila yoku la towotetila Yaubada.


\par }{\PP \VS{6}E yeigu, ammakawagu? Makateki baligabwaigu baisa okaliga, paila ulo tuta bogwa leima basilavi valu watanawa.

\VS{7}Bogwa lavigibau kala uvalaku Yaubada, lasakawoli komwaidona la douligavi, e layamati uvagila tapwaroru.\FTNT{j}{{\FR 4:7 }{\FQ{layamati uvagila tapwaroru.
}}{\FT{Gagabila bitagini, “lakimidagi avaka lakatotila”.}}}

\VS{8}E bogwa latomgwaga, mapaila tuta baisa babodi agu mapu baisa agu butia paila bubunela duwosisia, igau matauna Guyau kada toyakalasi toduwosisia bisakaigu yam makwaiwena. E gala goli yeigu wala bisakaigu, mitaga bisakaidasi komwaidodasi availa availa tombwailidasi Guyau tatutulaisi matauna igau avai tuta biyoumatila.
 

\par }{\SH Ilivala bulogasi sala
\par }
{\PP \VS{9}Kuvigimamalu nani kumakaiagu.

\VS{10}E Dimasi\FTNT{k}{{\FR 4:10 }{\FT{Kugisi Kl 4.14.}}} bogwa isilavaigu leila Tesalonaika, paila saina mbwailila uvagila valu watanawa. Keresikeni leila Galetia deli Taito\FTNT{l}{{\FR 4:10 }{\FT{Kugisi Gl 2.1.}}} leila Dalimatia.
\XREF{}{{\XO 4:10 }{\XO{4.10
}}{\XT{2 Kr 8.23; Gl 2.3; Kl 4.14; Tt 1.4; Pm 24}}}

\VS{11}Luka wala kalamwaguta kamataiyu lakasisu. E kuvakouli Maka kumai, paila matauna gagabila bipilasi da paisewa.
\XREF{}{{\XO 4:11 }{\XO{4.11
}}{\XT{VA 12.12,25; 13.13; 15.37-39; Kl 4.10,14; Pm 24}}}

\VS{12}Taikiko lawitali leila Epeso.
\XREF{}{{\XO 4:12 }{\XO{4.12
}}{\XT{VA 20.4; Ep 6.21-22; Kl 4.7-8}}}

\VS{13}Kidamwa avai tuta bukuma, e kumai agu kwakapula, miyana laligaiwa mapilana Tiroasa baisa matauna Kapo. E tuvaila kumai mpasi buki, mitaga saina magigu mapilasina pilaminibwaita.
\XREF{}{{\XO 4:13 }{\XO{4.13
}}{\XT{VA 20.6}}}


\par }{\PP \VS{14}Alekisana tobubuli tanumnumta iyogagaigu saina vakaigaga; mitaga desi wala Guyau bogwa biyuwoli yamala matauna.
\XREF{}{{\XO 4:14 }{\XO{4.14
}}{\XT{Sam 62.12; Rm 2.6; 1 Tm 1.20}}}

\VS{15}Yoku goli deli bukuyamataim paila matauna, paila matauna togigasisi iyogagi da kamatulasi paila Bulogala Bwaina.


\par }{\PP \VS{16}E tuta matutona kabovitouula ulo yakala, gala availa itokailigu tuta makwaina. Gala taitala ipilasaigu; komwaidosi wala ibutusi. Ulo nigada baisa Yaubada taga bikau lugwagu.

\VS{17}Mitaga Guyau isikailigu bogwa isakaigu peula mapaila bogwa gagabila wala bakamituli Bulogala Bwaina komwaidona baisa matausina gala mina Yudia, e komwaidosi iligalegasi. E Guyau ikolaigu metoya owodola laiyoni.

\VS{18}E deli Guyau bikolaigu metoya vavagi gaga komwaidona, bilauwaigu oKaraiwogala labuma kidamwa basibwabwaila. E bitasakaisi matauna kala yakaula metoya tuta baisa e tuta gala kala vigimkovila. Emeni.


\par }{\SH Ibigitaloi
\par }
{\PP \VS{19}Awitali kasi biga bobwailila kasitaiyu Pirisila sola Akila, e deli matausina Onesiporo la ula.
\XREF{}{{\XO 4:19 }{\XO{4.19
}}{\XT{VA 18.2; 2 Tm 1.16-17}}}

\VS{20}Mtona Erasito eisigaga mapilana Korinita e lasilavi matauna Tiropimo isisu wala mapilana Mileto paila uula tokwatoula matauna.
\XREF{}{{\XO 4:20 }{\XO{4.20
}}{\XT{VA 19.22; 20.4; 21.29; Rm 16.23}}}

\VS{21}Bukuvigimamalu kumakaiagu igau gala bikaloubusi kweluvala tula.\FTNT{m}{{\FR 4:21 }{\FT{Wa tuta matutona tokwaidadina bipakaisi kokewa.}}}

\par }{\PP E matausina sedaiasi Yubulo, Pudenisi, Lino deli Kolodia iwitalaisi kam biga bobwailila, e deli goli komwaidosi sedaiasi.


\par }{\PP \VS{22}E ulo nigada baisa Guyau kidamwa bisikailim onanom.

\par }{\PP Yaubada bimitukwaiyaimi komwaidomi.

\par }