\NormalFont\ShortTitle{SOLOMONI KALA WOSI}

{\MT SOLOMONI KALA WOSI

\par }{\IS Kabovitouula

\par }{\IP Mapilana
{\BK{Solomoni Kala Wosi}} baisa mimilisi wosila yebwaili, mimilisi taitala tau eiwosi kala wosi natana vivila, mimilisiga natana vivila eiwosi kala wosi tau matauna. Tadokaisi mapilana buki
{\BK{Solomoni Kala Wosi}} paila uula mina Yudia ikaibigasi Solomoni kala togini wala.

\par }{\IP Mina Yudia idokaisi mapilasina wosi baisa kaikobula Yaubada ikalubailasi deli la tomota.

\par }{\IP Tobwakuli Keriso idokaisi mapilasina kaikobula Yesu Keriso ikalubailasi deli toekalesia.

\par }{\IS Buki kala katumimisa

\par }{\IO Wosi pilimatala 1.1—2.7

\par }{\IO Wosi piliyuwela 2.8—3.5

\par }{\IO Wosi pilitolula 3.6—5.1

\par }{\IO Wosi pilivasila 5.2—6.3

\par }{\IO Wosi pililimela 6.4—8.4

\par }{\IO Wosi pilalima pilitalela 8.5-14



\par }\ChapOne{1}{\PP \VerseOne{1}Mapilasina Solomoni la butubutu e saina pilaminabwaita.
\XREF{}{{\XO 1:1 }{\XO{1.1
}}{\XT{1 Gwe 4.32}}}


\par }{\SH Wosi Pilimatala
\par }
{\SP Vivila

\par }{\Q \VS{2}M vayaula namwaidogu wala iiyosigu;

\par }{\QB e m yebwaili kala bwaina ikalisau waini.


\par }{\Q \VS{3}Yoku saina simasimina wowom,

\par }{\QB e yagam kibila udomaisi vivila.

\par }{\Q Mapaila vivila komwaidosi tombwailisi wala yoku.


\par }{\Q \VS{4}Mwa, kuma kuvakouligu, e kusakawolaigu,

\par }{\QB kulauwaigu om bwala, e bavigakaim ulo guyau.

\par }{\Q E kadataiyu wala bitamwasawa,

\par }{\QB bitamommata, deli bituliki taigila yobobu.

\par }{\Q Woo! Ina kwaita sopa, isiaga vivila komwaidosi tombwailisi yoku!


\par }{\Q \VS{5}Yokomi vilemi Yerusalem, yeigu mokwitala nabwabwau,

\par }{\QB mitaga agu migibwabwau,

\par }{\Q wowogu kala bwabwau makawala buliyoyova

\par }{\QB makwaisina oviloupakala mapilana Kedara,

\par }{\Q mitaga agu naminabwaita makawala miyasina taboda

\par }{\QB Solomoni okabala saina yamminibwaita.


\par }{\Q \VS{6}Segwaia, taga kukwagibwaigusi paila agu gigisa,

\par }{\QB paila kalasia eikalaigu e wowogu eibwabwau.

\par }{\Q Luguta igibuluwaigusi e ikopitukwaigusi wala paisewa obuyagu.

\par }{\QB E gala wala sitana ulo tuta paila bawaisomi.


\par }{\Q \VS{7}Mwa, lubaigu, kuma kulukwaigu,

\par }{\QB Ambaisa bukulau m yawa ikabubunasi ke?

\par }{\Q Ambaisa bukulau isipepunisi avai tuta kalasia bitokitoki?

\par }{\Q Mwa, avaka uula leikaiki wowogu baninevaim

\par }{\QB oluwalaisi si yawa ituwoli toyamata sipi?


\par }{\SP Tau

\par }{\Q \VS{8}Yoku vivila saina namatabwaila,

\par }{\Q Ki, gala kunikoli ambaisa kabosikaiwa?

\par }{\Q Ka, kula kubokuli mayuwona yawa

\par }{\QB e bukubani mnumonu bwaina paila bikamsi m gota,

\par }{\QB otalisi si buliyoyova toyamata sipi.


\par }{\BB \par }
{\Q \VS{9}Ve, lubaigu, yoku wala kaiyoulalela mitasi tauwau,

\par }{\QB makawala natana navivila wosa biuvamwali wowola

\par }{\QB namwala wosa minasina bibibiusi la waga Pero.


\par }{\Q \VS{10}Ka, kulum saina yamminabwaita leima iwawai okimwam

\par }{\QB deli eikapusi wala leila okaiyom makawala soulava.


\par }{\Q \VS{11}Mitaga igau bitasui katupotala kam kuwekuwa goulawokuva wala,

\par }{\QB e butobotala silibawokuva wala.


\par }{\SP Vivila

\par }{\Q \VS{12}Ka, ulo guyau eikanukwenu okabala,

\par }{\QB e ulo bulami simanela ipuyumi bwala.


\par }{\Q \VS{13}Ka, avai tuta lubaigu bikenu ovitakogu,

\par }{\QB matauna makawala mro kala simasimina.


\par }{\Q \VS{14}Lubaigu makawala lala kebubolodila,

\par }{\QB makaisina eilalalasi obuyagu mapilana Enigedi.


\par }{\SP Tau

\par }{\Q \VS{15}Ve, lubaigu, saina namatabwaila yoku,

\par }{\QB e saina migimbwailigu yoku!
 

\par }{\SP Vivila

\par }{\Q \VS{16}Mwa, lubaigu, saina tomatabwaila yoku

\par }{\QB deli saina tombwailigu yoku!

\par }{\Q Mnumonu semitamata bitavigaki kabada.


\par }{\Q \VS{17}Kweisila bitavigaki da bwala youdulela,

\par }{\QB e reiyava bitavigaki tabodala yuviyavi.\FTNT{a}{{\FR 1:17 }{\FT{Baisa talivalasi paila mabigana ceiling.}}}




\par }\PoetryChap{2}{\Q \VerseOne{1}Yeigu makawala lalela Saroni kebolodila,

\par }{\QB makawala bwaimwara eitotusi oitayatila.


\par }{\SP Tau

\par }{\Q \VS{2}Makawala kaitala bwaimwara eitowalai kaigunigwaini

\par }{\QB e makawala goli minawena lubaigu oluwalaisi vivila komwaidona.


\par }{\SP Vivila

\par }{\Q \VS{3}Makawala kaitala mokolu eitowalai kai komwaidona,

\par }{\QB e makawala goli matauna lubaigu oluwalaisi tauwau komwaidona.

\par }{\Q Saina ayebwaili basisu okaikonigulela,

\par }{\QB e uwala la kamkoni saina simokainigaga.


\par }{\Q \VS{4}Ilauwaigu obolela la kabokamkwam

\par }{\QB e matauna iyomitali agu yebwaili.


\par }{\Q \VS{5}Ka, bukukwatupewolaigu metoya kaiuwala waini,

\par }{\QB kuyomosalaisu metoya mokolu!

\par }{\Q Mapaila namwaidogu wala nakaliga baisa matauna.


\par }{\Q \VS{6}Yamala kikiwama avigaki agu kwabaikunu

\par }{\QB e yamala kakata iyobobwaigu.


\par }{\Q \VS{7}Yokomi vilemi Yerusalem, ibodaimi bukukwatotilasi mwau,

\par }{\QB mwada gala bukuyobosaimasi sogu lubaigu.


\par }{\SH Wosi Piliyuwela
\par }
{\SP Vivila

\par }{\Q \VS{8}Aligitoi kaigala lubaigu.

\par }{\Q Odubiluwotala koya leisisakaula leima,

\par }{\QB leiluvapela odubadabila leimmakaiagu.


\par }{\Q \VS{9}Lubaigu makawala natana dia,

\par }{\QB makawala natana namwala dia natubovau.

\par }{\Q Matauna itotu opapala taboda.

\par }{\Q E ititadoyai oponana

\par }{\QB e immitikipwana wa ninuva.


\par }{\Q \VS{10}Lubaigu ilukwaigu kawala.

\par }{\SP Tau

\par }{\Q Ve, lubaigu, kumakaiagu,

\par }{\QB nambwailigu, kuma bitam.


\par }{\Q \VS{11}Ka, tula kweluvala bogwa leiwokuva

\par }{\QB e kuna bogwa leidoudewa;


\par }{\Q \VS{12}valu viloutuboulola, lala bogwa leikatuyawaisi.

\par }{\Q E baisa tuta la tuta wosi wala;

\par }{\QB ka, kulegʹe bubuna leikukumdusi osaivau.


\par }{\Q \VS{13}Seuseu bogwa leimwenakavalasi;

\par }{\QB e matamsina waini lalela eipuyumi valu.

\par }{\Q Ve, lubaigu, kumakaiagu,

\par }{\QB nambwailigu, kuma bitam.


\par }{\Q \VS{14}Yoku makawala natana bubuna

\par }{\QB minana eikanupepuni okatakila dakuna.

\par }{\Q Ve, kusunapula bagisi migim bwaikwanela,

\par }{\QB e sitana balagi kaigam, biluba lopogu.


\par }{\BB \par }
{\Q \VS{15}Kuyosisi minasina ugiwagi, minasina nakikekita,

\par }{\QB taga bivagudaisi da sobulasi matamsina da wainisi,

\par }{\QB paila tuta baisa goli eilalalasi.


\par }{\SP Vivila

\par }{\Q \VS{16}Yeigu lubaigu matauna, e matauna lubaila yeigu.

\par }{\QB Iuvakam la yawa olukuvala bwaimwara


\par }{\Q \VS{17}e biyayosa wala tatoula bulubuvisiga bimya kala suwonumla bima

\par }{\QB e kawala yam biyumki.

\par }{\Q Mwa, lubaigu, kukwaimilavau kuma, makawala natana dia,

\par }{\QB kaina makawala natana nagwadi dia namwala

\par }{\QB odubiluwotala koyala Beteri.




\par }\PoetryChap{3}{\Q \VerseOne{1}Bogi kwaitala kwaitala, avai tuta lakenu okabagu

\par }{\QB ammimi wala lubaigu matauna tombwailigu.

\par }{\Q Tuta komwaidona anainevi matauna,

\par }{\QB mitaga gala wala abani.


\par }{\Q \VS{2}Ala ovilouveka atitavina wala

\par }{\QB okadumalaga deli goli olilagala valu.

\par }{\Q Nevigu wala matauna tombwailigu.

\par }{\QB Mitaga anainevi wala asomata, gala wala abani matauna.


\par }{\Q \VS{3}E matausina toyausa eiyuuyausasi valu igisaigusi.

\par }{\QB E akatupoi matausina kawagu,

\par }{\QB “Ki, gala sitana kubodaisi lubaigu?”


\par }{\Q \VS{4}E momwaila lavalai matausina,

\par }{\QB avataina goli abani matauna.

\par }{\Q E ayosa wala, e gala atagwala bakilova tatoula wala

\par }{\QB lakatuvisuvi matauna ola bwala inagu.

\par }{\Q E alau wala matabudona inagu leiunaigu.


\par }{\BB \par }
{\Q \VS{5}Yokomi vilemi Yerusalem,

\par }{\QB ibodaimi bukukwatotilasi mwau,

\par }{\QB mwada gala bukuyobosaimasi sogu lubaigu.


\par }{\SH Pilitolula Wosi
\par }
{\SP Vivila

\par }{\Q \VS{6}Ka, avai vavagi baisa oviloupakala

\par }{\QB makawala mseu leibulitoumoi leima?

\par }{\Q Maiinela saina simasimina deli mro,

\par }{\QB makaisina kaisimasimina togigimwala eigigimolaisi.


\par }{\Q \VS{7}Ka, Solomoni leikatikeuwaisi ola takaikaia leimaiyaisi;

\par }{\QB e kala tovakwabu leimaiyaisi kasi bawa tailuwolima tailuwotala tokabilia,

\par }{\QB matausina wala dabala si wota mina Isireli.


\par }{\Q \VS{8}E komwaidosi wala matausina kasi tokwabi kema

\par }{\QB e deli pwataboda.

\par }{\Q E taitala taitala ikibubwasaisi si kema,

\par }{\QB paila gala tanikoli kaina bivitoulai kabilia wa bogi.


\par }{\Q \VS{9}E guyau Solomoni leikatikeuwaisi ola takaikaia

\par }{\QB makwaina leiyoudulaisi metoya kai kaimoya.


\par }{\Q \VS{10}E kokolela makaisina ikubolaisi metoya silibawokuva wala;

\par }{\QB e karekwala miyasina leibisikaisi goulawokuva wala.

\par }{\Q E makwaisina kabala kwaimmanum karekwala kala vau dairarugu,

\par }{\QB e saina yammanum miyasina vilesi Yerusalem leiyoudulaisi.


\par }{\Q \VS{11}Veve, yokomi vilemi Saiyoni, kumaisi kugisaisi guyau Solomoni.

\par }{\Q Matauna leisisikoma kala kulupaipi makwaina

\par }{\QB inala leivisikoma oyamla la veivai,

\par }{\QB yam makwaina yamla nanola kala mwamwasila deli la kabomwasawa.


\par }{\SP Tau



\par }\PoetryChap{4}{\Q \VerseOne{1}Lubaigu, saina wala namatabwaila yoku!

\par }{\Q Migim lokukwapoli, mitaga matam lagigisi ivivivilasi

\par }{\QB e saina wala migimbwailigu yoku.

\par }{\Q Kulum leiuwaimimila makawala yuwotala gota

\par }{\QB leidadailisi metoya wa koya Giliadi.


\par }{\Q \VS{2}Kudum pupwakaula makawala sipi

\par }{\QB minasina makateki wala leiviliwaisi unuunusi deli leivakakaiyaisi.

\par }{\Q Gala kaitala kudum isasa, komwaidona wala saina kasakutukutu.


\par }{\Q \VS{3}Bilubalom makawala mokakana bweyanila;

\par }{\QB e avai tuta bukubigatona, saina bwaina kala gigisa bitatai.

\par }{\Q E bwaikwanelaga kimwam lokukwapoli.


\par }{\Q \VS{4}Kaiyom makawala Debida la kabovatoi bolela,

\par }{\QB kaibobuta deli kaidudubuna.

\par }{\Q Deli makatupona kam kuwekuwa makawala

\par }{\QB lakatuluwotala vayoula eitavina eitapatu.


\par }{\Q \VS{5}Nunum nupiakwa, makawala nupoyu dia nabwegigia

\par }{\QB minasina eikikabubunasi opoulela bwaimwara.


\par }{\Q \VS{6}Yeigu bakanuvagasi wala okoyala mro deli okoyala makaisina maiina simasimina,

\par }{\QB tatoula wala bulubuvisiga bimya kala siwonumla bima

\par }{\QB e kawala yam biyumkwaigu.


\par }{\Q \VS{7}Ve, lubaigu, saina namatabwaila yoku,

\par }{\QB yoku kutubosaki goli!


\par }{\BB \par }
{\Q \VS{8}Ve, kagu vaigwadi, kumakaiagu bitabusi metoya koyala Lebanoni,

\par }{\QB kubusi kuma metoya odubiluwotala Koya Amana,

\par }{\QB metoya Koya Seniri deli goli Koya Emoni,

\par }{\QB baisa laiyoni deli lepodi si valu.


\par }{\Q \VS{9}Ve lubaigu, yoku agu vaigwadi,

\par }{\QB matam kumitakavataigu deli kam kuwekuwa makatupona lokusisikoma,

\par }{\QB baisa saina ikikau nanogu.


\par }{\Q \VS{10}Ve, lubaigu, yoku agu vaigwadi, agu yebwaili lokuuvagi,

\par }{\QB kaitigamla lopogu.

\par }{\QB m yebwaili kala bwaina ikalisau waini kala bwaina,

\par }{\QB e m bulami maiinela ikalisuwoli vana komwaidona.


\par }{\Q \VS{11}Ve, lubaigu, kakamwenala bilubalom makawala kitorina kala sumokainia,

\par }{\Q e mayemga, makaina agu nunu deli agu kitorina.

\par }{\Q Deli kam kwarekwa kala simasimina makawala avai bulami avai bulami olopola Lebanoni.


\par }{\BB \par }
{\Q \VS{12}Lubaigu saina ayebwaili, minana agu vaigwadi,

\par }{\QB minana makawala kwaitala ulo gubokaeki.

\par }{\Q Akubibi kalila atavini atapatu,

\par }{\QB deli agumwaleta wala agu utuwotu.


\par }{\Q \VS{13}E bagula makwaina ivasusuni kai, makaisina ikaivakavekasi

\par }{\QB makawala gigiku e kaiuwasi saina kwaimmanabwaita.

\par }{\Q E makaisina vana gala kasi kweluva,

\par }{\QB bititasusilasi wala, silumwaiya, narida,\FTNT{b}{{\FR 4:13 }{\FT{Kugisi footnote isisu Mk 14.3.}}}


\par }{\Q \VS{14}Kubila, bonagai deli gau kaina avai vana avai vana maiina simasimina.

\par }{\Q Mro deli lileikoya baisala mesususinasi deli goli

\par }{\QB komwaidona avai vana avai vana saina kaisimasimina.


\par }{\Q \VS{15}E sopi igigibwabula ivinumli bagula,

\par }{\QB sopi yeluyelu ititayelusi

\par }{\QB e sakala ititayelusi metoya koya Lebanoni.


\par }{\SP Vivila

\par }{\Q \VS{16}Yavata, kutokaia.

\par }{\Q Bolimila, kuuu kuma kuvisi ulo bagula,

\par }{\QB e maiina simasimina bipuyumi valu.

\par }{\Q Kuvagaisi lubaigu bima ola bagula

\par }{\QB e bikam kalamatabwaila.




\par }\Chap{5}{\SP Tau

\par }{\Q \VerseOne{1}Ve, lubaigu, yoku kagu vaigwadi

\par }{\QB yeigu bogwa lala ogu bagula,

\par }{\QB e akouguguli vana deli mro.

\par }{\Q E lakamkwam agu kitorina deli kaboiyousala

\par }{\QB e lamomom agu waini deli agu nunu.

\par }{\SP Vivila komwaidosi

\par }{\Q Lubemaiasi kukwamsi deli kumomsi tatoula wala bibwaimi kabotutu som lubaim!


\par }{\SH Pilivasila Wosi
\par }
{\SP Vivila

\par }{\Q \VS{2}Avai tuta lammasisi, akupakopita wala,

\par }{\QB e amimi mwada lubaigu leinopipisi wa lulu.

\par }{\SP Tau

\par }{\Q Ve lubaigu, yoku nambwailigu deli ulo bubuna kutugwalaigu basuvi.

\par }{\Q Paila sikukula bogwa leiyopututu dabagu

\par }{\QB e numla bogwa leikatoguna okulugu.


\par }{\SP Vivila

\par }{\Q \VS{3}Mwa, bogwa lakatulovi agu kwarekwa;

\par }{\QB avaka dimlela basikamvau miyasina karekwa?

\par }{\Q Bogwa lawini kaikegu;

\par }{\QB avaka dimlela bayopigigatu tuvaila?


\par }{\BB \par }
{\Q \VS{4}Mapaila lubaigu ilitaki yoyu,

\par }{\QB e iyowa lopogu adoki lubaigu bogwa leivakatitaikina.


\par }{\Q \VS{5}E asimalaula adoki baulaim yoyu paila matauna bisuvi.

\par }{\Q E matutona lalitaki woyai paila baulaim yoyu,

\par }{\QB yamagu bogwa wala lakeputumi mro,

\par }{\QB e misikwaikwegu ivakasau bulamila mro.


\par }{\Q \VS{6}E aulaim yoyu paila lubaigu bisuvi,

\par }{\QB mitaga lamokaia bogwa leila.

\par }{\Q Saina magigu balagi sitana kaigala!

\par }{\QB Mapaila anevi matauna, mitaga gala gagabila babani.

\par }{\Q Adoukoli matauna, mitaga gala wala sitana anakaigali mapula.


\par }{\BB \par }
{\Q \VS{7}E matausina toyausa eiyuuyausasi valu igisaigusi,

\par }{\QB e iwaigusi deli ikatubuyavaigusi.

\par }{\Q E matausina eiyuuyausasi okalila valu,

\par }{\QB ikisaisi miyana kagu seikeula.


\par }{\Q \VS{8}Veve, yokomi vilemi Yerusalem,

\par }{\QB kukwatotilasi baisa yeigu,

\par }{\Q kidamwa bukugisaisi lubaigu,

\par }{\QB bukulukwaisi matauna kawami,

\par }{\QB “Lubaim namwaidona wala nakaliga baisa yoku.”


\par }{\SP Vivila komwaidosi

\par }{\Q \VS{9}Ve, yoku saina wala kutubosaki,

\par }{\QB vivila komwaidosi kasi kaimatala wala yoku.

\par }{\QB Ki, avaka kala tuwoli metoya baisa lubaim deli tauwau komwaidosi ke?

\par }{\Q Ki, kudoki wala itubosaki

\par }{\QB e bukulukwaimasiga mwada bakakatotilasi baisa yoku.


\par }{\SP Vivila

\par }{\Q \VS{10}Lubaigu tomatabwaila deli topeula,

\par }{\Q Matauna migila ikalisuwoli lakatuluwovila tauwau migisi.


\par }{\Q \VS{11}Migila kwedudubuna deli subusobu,

\par }{\QB kulula yasisiai deli yabubwabwau

\par }{\QB makawala digulesi bulibuli bwabwaula.


\par }{\Q \VS{12}E matala kwegigigia makawala bubuna mitasi minasina eitotusi opapala waya,

\par }{\QB kala migileu tadoki wala tavakakai wa nunu,

\par }{\QB deli itotusi opapala waya.


\par }{\Q \VS{13}Matauna kimwala kala bwaina makawala kwaitala bagula,

\par }{\QB ivakasau lokwai deli vana ituwoli ituwoli.

\par }{\Q Bilubalola makawala bwaimwara,

\par }{\QB giula makawala mro bulamila.


\par }{\Q \VS{14}Yamala saina kweyamanabwaita

\par }{\QB e kala kakalougwa lesisikoma isim katububulela,

\par }{\QB wowola kala dudubuna makawala doga dudubunela,

\par }{\QB makaina ikatububulaisi deli dakuna yagala sapaya.


\par }{\Q \VS{15}Kwaipiapala kala gigisa makawala kokola leiyoudulaisi metoya dakuna alabasita,

\par }{\QB makaisina si kabototu goula wala.

\par }{\Q Matauna itubosaki, makawala Koyala Lebanoni

\par }{\QB kaila makaisina kweisila itubosakisi.


\par }{\Q \VS{16}Bitavayaula owodola saina sumokainia,

\par }{\QB e kala kaibisibasi komwaidona ikikau wala nanogu.

\par }{\Q Ka, yokomi vilemi Yerusalem,

\par }{\QB baisa makawala lubaigu kala gigisa.




\par }\Chap{6}{\SP Vivila komwaidosi

\par }{\Q \VerseOne{1}Ve, yoku saina wala kutubosaki,

\par }{\QB vivila komwaidosi kasi kaimatala yoku,

\par }{\QB lubaim ambaisa leila?

\par }{\Q Kulukwaimasi lubaim ammakadana la keda leim,

\par }{\QB e gagabila bakapilasaimsi bitanevaisi matauna.


\par }{\SP Vivila

\par }{\Q \VS{2}Lubaigu bogwa leila ola bagula

\par }{\QB makwaina bigulela paninita,

\par }{\QB matauna eiuvakam la yawa obuyagu,

\par }{\QB ikikipoi kala bwaimwara.


\par }{\Q \VS{3}Yeigu lubaigu matauna, e matauna lubaila yeigu,

\par }{\QB eiuvakam la yawa olukuvasi bwaimwara.


\par }{\SH Pililimela Wosi
\par }
{\SP Tau

\par }{\Q \VS{4}Lubaigu, yoku saina namatabwaila makawala valu Yerusalem saina viloumatabwaila,

\par }{\QB kaina makawala valu Tesa saina viloumatabwaila.

\par }{\Q Yoku kam gigisa itututu wala wowogu

\par }{\QB makawala mavilousina valu vilouvakaveka.


\par }{\Q \VS{5}Ve, kuligaiwa gisamapu,

\par }{\QB paila saina iguguti wowogu.

\par }{\Q Kulum leiuwaimimila makawala yuwotala gota

\par }{\QB leidadailisi metoya wa koyala Giliadi.


\par }{\Q \VS{6}Kudum pupwakaula makawala sipi minana makateki wala leivakakayaisi,

\par }{\QB gala kaitala kudum isasa,

\par }{\QB komwaidona wala saina kasakutukutu.


\par }{\Q \VS{7}E bwaikwanelaga kimwam lokukwapoli.


\par }{\Q \VS{8}Ibodi guyau bivilayawa naluwolima naluwotala giyouvila,

\par }{\QB e naluwolima naluwotolu la ula bivigaki makawala la kukova,

\par }{\QB e tuvaila goli kapugopugula gala bitakalau!


\par }{\Q \VS{9}Mitaga yeigu ayebwaili natinidesi wala,

\par }{\QB minana kala namanabwaita makawala natana bubuna.

\par }{\Q Minana inala leiuni kalamwaleta wala vivila,

\par }{\QB e inala saina iyebwaili minana,

\par }{\QB e ivigaki minana latula nambwailila goli.

\par }{\Q Komwaidosi vivila avai tuta bigisaisi minana saina ikavisaisi,

\par }{\QB e giyouvila deli minasina ula eivigaki makawala la kukova iusiwosisi iyakawolaisi minana.


\par }{\BB \par }
{\Q \VS{10}Avaivila minana la mitakavati leiyuwoula makawala visiga?

\par }{\Q Minana namanabwaita deli eilululu kanivala,

\par }{\QB makawala kalasia kainaga tubukona visigala.


\par }{\Q \VS{11}Yeigu lama latotu ouula makaisina saida

\par }{\QB mwada bavakawoli kai itumtamsi ogu bagula oitayatila,

\par }{\QB e bagisi sobulesi ulo waini leiulisalalasi

\par }{\QB deli goli bavakawoli lalela makaisina gigiku leisisisisi.


\par }{\Q \VS{12}Ve, yeigu bogwa latatatuva, paila lokukwammalaigu bitasivaduli

\par }{\QB makawala taitala kumatoula itulotula bibasi okawakali.
 

\par }{\SP Vivila komwaidosi

\par }{\Q \VS{13}Ve, yoku vilakapugula vilem Sulam,

\par }{\QB kuma kukwaiwosi, e bakagigisaimsi.

\par }{\SP Vivila

\par }{\Q Avaka uula magimi bukugigisaigusi

\par }{\QB avai tuta akakaiwosi oluwalaisi togigisa, ke?




\par }\Chap{7}{\SP Tau

\par }{\Q \VerseOne{1}Ve, saina namanabwaita yoku!

\par }{\Q Bwaikwanelaga lokuvakouya kapolela kwaibakwaim.

\par }{\Q Kwaipiapam dodogala

\par }{\QB tadoki wala si katuduvidavi toyoudulesi tokolu.


\par }{\Q \VS{2}Ka, kwelatala bolu mekikanaikila baisa,

\par }{\QB e makwelana sopila gala avai tuta bimada.

\par }{\Q Gulotala taitu makawala geu metitokila baisa,

\par }{\QB e bwaimwara itavini itapatu.


\par }{\Q \VS{3}Nunum nupiakwa, kala gigisa makawala nupoyu dia,

\par }{\QB kaina makawala nayu nagugugwadi dia.


\par }{\Q \VS{4}Kaiyom kala gigisa saina bwaina

\par }{\QB makawala kwaitala bolela vatoi leikatububulaisi metoya doga.

\par }{\QB E matam kala gigisa makawala sopila vilouveka

\par }{\QB Esiboni makwaisina opapala kalapisilela mavilouna vilouveka.

\par }{\Q Kabulum saina keminabwaita,

\par }{\QB tadoki wala mina Lebanoni si bwala vatoi makwaina leikounakaila valu Damasiko.


\par }{\Q \VS{5}Dabam leikuva makawala Koya Kamela.

\par }{\Q E kulum lokuvili leivivivila makawala miyasina

\par }{\QB karekwa yammanum deli yakavikavila,

\par }{\QB e kala gigisa wala ibodi bikau nanola guyau.


\par }{\BB \par }
{\Q \VS{6}Ve, bwaikwanelaga kam gigisa, saina namatabwaila yoku,

\par }{\QB m kwatugweimila ketigamla wala lopogu.


\par }{\Q \VS{7}Kam kwebisibasi makawala kaitala pulopola,

\par }{\QB e nunum makawala goli mabikosina kaiuwala.


\par }{\Q \VS{8}Yeigu bamweni makaina pulopola

\par }{\QB e bakiuya kaiuwala.

\par }{\Q Nunum kala lumkola makawala bukulela waini,

\par }{\QB e m yagisa kubowala makawala mokolu maiinela,


\par }{\QB \VS{9}e wodom kakamwenala makawala dilimoya waini.

\par }{\SP Vivila

\par }{\Q Ibodi wala waini makwaina bitayelu bisaitaula bilokaia lubaigu,

\par }{\QB bitayelu bila obilubalola deli okudula.


\par }{\Q \VS{10}Namwaidogu wala lubaigu la vavagi,

\par }{\QB e matauna saina nambwailila yeigu.


\par }{\Q \VS{11}Mwa lubaigu, kuma bitam wa lolia,

\par }{\QB e bitakanawa wala obuliyamata.


\par }{\Q \VS{12}E kaukwautoula wala bitamamata e bitavakawoli matamsina da sobula

\par }{\QB kaina bogwa leiulisalalasi deli makaisina gigiku lalela bogwa leisisisi.

\par }{\Q E makatupona wala bayomitali ulo yebwaili.


\par }{\Q \VS{13}Ka bogwa lokusikoni maiinela koiwaga,

\par }{\QB deli komwaidona makwaisina kawailuwa

\par }{\QB kwemmatabwaila oda kaukweda.

\par }{\Q Mwa lubaigu, ka, da katudabuma makwaisina

\par }{\QB kwaibubogwa deli kwaiwovau lasisii wala.


\par }{\BB \par }


\PoetryChap{8}{\Q \VerseOne{1}Ka, mwada yoku luguta yoku,

\par }{\QB deli inagu leivinunaim onunula.

\par }{\Q E kidamwa babodaim wa keda,

\par }{\QB bogwa wala baviyuwolaim e gala availa ibodi bikayuwaigu.


\par }{\Q \VS{2}E bavakoulim balauwaim ola bwala inagu,

\par }{\QB e baisa bukuvitulokaigu yebwaili kidikedala.

\par }{\Q E, bogwa bavimomwaim wainitoula,

\par }{\QB ulo waini metoya gigiku bukumom.


\par }{\BB \par }
{\Q \VS{3}Mwa, yamam kikiwama avigaki agu kwabaikunu,

\par }{\QB e yamam kakata kuyobobwaigu.


\par }{\BB \par }
{\Q \VS{4}Veve, yokomi vilemi Yerusalem, kukwatotilasi baisa yeigu,

\par }{\QB taga kuyobosaimasi sogu lubaigu.


\par }{\SH Pilalima Pilitalela Wosi
\par }
{\SP Vivila komwaidosi

\par }{\Q \VS{5}Avaivila minana leimaima metoya oviloupakala

\par }{\QB leikaipapasi wala sola lubaila leimaisi?

\par }{\SP Vivila

\par }{\Q Ouula makaina mokolu lavigulaim,

\par }{\QB ovalu makwaina leikapusiki kulum.


\par }{\Q \VS{6}Gala avaivila bitagagi nanom,

\par }{\QB mesinaku agumwaguta wala lubaim.

\par }{\Q Gala avaivila bukukwaipapi mesinaku agumwaguta wala.

\par }{\Q Kunikoli yebwaili la peula makawala kaliga kala peula.

\par }{\QB Kalubaila mokwita lutula makawala wala kaliga.

\par }{\Q Kalubaila kala lumkola makawala kova yuviyavila,

\par }{\QB bisubeilulu makawala kovatala kovasupa.


\par }{\Q \VS{7}Sopi gala gagabila biumati;

\par }{\QB dadoya gala gagabila bisuluwi.

\par }{\Q Mitaga kidamwa availa bivigikoli mwada

\par }{\QB bigimoli yebwaili metoya ola guguwa komwaidona,

\par }{\QB matauna bivigakaisi kabokakayuwa.


\par }{\SP Vivila minana luleta

\par }{\Q \VS{8}Ka, lumetasi nagwadi wala,

\par }{\QB e nunula igau wala einupisi.

\par }{\Q Ammakawala bakavigakaisi

\par }{\QB kidamwa taitala tau bikasemwali minana?


\par }{\Q \VS{9}Kidamwa minana makawala valu kalila

\par }{\QB yakamaisi bakakaliaiyasi kwaitala la bulukubukwabuya silibawokuva wala.

\par }{\Q Mitaga kidamwa minana makawala kalapisilela valu

\par }{\QB ibodi bakakalitulaisi metoya makaina kweisila tabudotala la bwala paila bakayamataisi minana.


\par }{\SP Vivila

\par }{\Q \VS{10}Ka, yeigu makawala valu kalila,

\par }{\QB deli nunugu nupiakwa makawala bolela vatoi.

\par }{\Q Matauna lubaigu bogwa inikolaigu

\par }{\QB mapaila ayubwaila wala, abani ulo sibwabwaila.


\par }{\SP Tau

\par }{\Q \VS{11}Kwaitala Solomoni la bagula bigulela waini

\par }{\QB mapilana goli Beali Amoni.

\par }{\Q E tobigubagula iwotitalaisi bagula makwaina,

\par }{\QB e mapula uwala bagula,

\par }{\QB taitala taitala matausina bimpumapu lakatuluwotala siliba baisa matauna.


\par }{\Q \VS{12}E desi wala Solomoni ibodi biyosi mani magulona

\par }{\QB e matausina tobigubagula taitala taitala

\par }{\QB biyosi lakatuyu siliba paila kasi vilavila.

\par }{\Q Mitaga yeigu ulo bagula bigulela waini,

\par }{\QB agumwaleta wala gala taiyuwegu!


\par }{\Q \VS{13}Ve, lubaigu, kuvitakaula balagi kaigam olumoulela bagula,

\par }{\QB paila segwaia eitulotulasi wala bilagaisi kaigam.


\par }{\SP Vivila

\par }{\Q \VS{14}Mwa lubaigu, kumakaiagu,

\par }{\QB kuma makawala natana dia,

\par }{\Q kaina makawala natana nagwadi dia namwala

\par }{\QB odubiluwotala koya ambaisa avai vana avai vana eisususinasi.

\par }