\NormalFont\ShortTitle{YEMESA}

{\MT YEMESA \newline  La Ginigini

\par }{\IS Kabovitouula

\par }{\IP Miyana
{\BK{Yemesa La Ginigini}} bitabani mimilisi vituloki avaka Yemesa eigini baisa “komwaidomi Yaubada la tomota ambaisa ambaisa ovalu watanawa” (Ym 1.1). Yemesa ikau mimilisi bigavisaiki mwada bivakadi totapwaroru osi nanamsa deli si bubunela.

\par }{\IP Igini avaka bibudoki totapwaroru bivigakaisi kasi gulogula paila bidubadu vavagi. Iluki ammakawala bibubunasi baisa matausina si guguwa bidubadu deli matausina tonamakava. Igini tuvaila paila tamnabi, paila tapwaroru migileu uvagila, paila takila, paila dubumi deli uvagila, paila melia, paila vatai, paila todubakasala deli tommanum, paila yakala, paila kamnomwana, paila peuloki, e paila ninigada.

\par }{\IP E miyana leta Yemesa ikamituli kwaitala vavagi kwaiveka. Ilivala kidamwa todubumi ibodi tuta tuta bivitulokaisi si dubumi metoya vavagi makwaisina avaka avaka iuvagaisi, e baisa makawala bivitububotaisi si dubumi kala bwaina.

\par }{\IOT Buki kala katumimisa

\par }{\IO Kala vitouula 1.1

\par }{\IO Dubumi deli kabitam 1.2-8

\par }{\IO Tonamakava deli toliguguwa 1.9-11

\par }{\IO Vavagi mwau deli tamnabi 1.12-18

\par }{\IO Bitalagi deli bitavagi 1.19-27

\par }{\IO Taga bukutakilaisi tomota 2.1-13

\par }{\IO Dubumi deli uvagila 2.14-26

\par }{\IO Paila melia 3.1-18

\par }{\IO Valu watanawa kala kalubaila 4.1—5.6

\par }{\IO Mimilisi vituloki 5.7-20



\par }\ChapOne{1}{\PP \VerseOne{1}Yeigu Yemesa, Yaubada la towotetila e deli Guyau Yesu Keriso.
\XREF{}{{\XO 1:1 }{\XO{1.1
}}{\XT{Md 13.55; Mk 6.3; VA 15.13; Gl 1.19}}}

\par }{\PP Alivala kami biga bobwailila komwaidomi Yaubada la tomota ambaisa ambaisa ovalu watanawa.


\par }{\SH Toninigada binigada deli la dubumi
\par }
{\PP \VS{2}E segwaia! Bukumwasawasi wala avai tuta kubodaisi vavagi mwau tuwoli tuwoli.

\VS{3}Paila kunikolaisi kidamwa bukupeulasi olumoulela vavagi makwaisina paila uula mi tapwaroru, oluvi bukutotusi peula wala.

\VS{4}E ibodi bukukwatumkulovaisi peula makwaisina bukutomgwagasi, e mwada yokomi mi bubunela bwainawokuva, deli duwosisia mi tapwaroru, e gala avaka bitamwau.

\VS{5}Kidamwa availa metoya baisa yokomi gala isim la kabitam, ibodi matauna binigada baisa Yaubada e Yaubada bisaiki. Paila Yaubada saina tomitakwai deli tolilalasi, e gala availa bikamagwesi.

\VS{6}Mitaga ibodi toninigada binigada deli la dubumi, e gala bininayuwa. Paila matauna toninayuwa makawala kaisai bikawoula obolita yagila biyuvisau deli polula.

\VS{7}Kidamwa availa toninayuwa isisu makawala, gala ibodi matauna bidoki Guyau bisaiki avaka.

\VS{8}Paila iwouwouya nanola wala, gala gagabila binagi avai keda bililoula.


\par }{\SH Tonamakava deli toliguguwa
\par }
{\PP \VS{9}Matauna tonamakava ibodi bikamnomwana kidamwa Yaubada bilupi,

\VS{10}e tuvaila ibodi toliguguwa bikamnomwana kidamwa Yaubada bivabu. Paila toliguguwa la tuta biwokuva makawala mnumonu lalela.
\XREF{}{{\XO 1:10 }{\XO{1.10-11
}}{\XT{Ais 40.6-7}}}

\VS{11}Paila kalasia bikata saina yuviyavi e ikaliyagi miyana mnumonu. Lalela imata e migila ikodidaimi. Makawala goli toliguguwa bikodidaimi olumoulela si paisewa bidubadu.


\par }{\SH Vavagi mwau deli tamnabi
\par }
{\PP \VS{12}Bukumwasawasi kidamwa kutotusi peula olumoulela vavagi mwau. Paila availa ipeuluvagasi e gala wala bimama avai tuta, Yaubada bisaiki matauna momova paila kala butia,\FTNT{a}{{\FR 1:12 }{\FT{Wa tuta matutona kidamwa togigibula bitomgwaga bogwa bisakaisi mapula kala butia bisikam e komwaidosi biyakawolaisi. Mauula Yemesa eidoki Yaubada bisakaidasi momova makawala tasikam butia kada katububulasi (kugisi 1 Kr 9.25).}}} baisa goli Yaubada leikatotila baisa availa availa iyebwailisi matauna.

\VS{13}Kidamwa bukubodaisi tamnabi gala bibodi bukukwaibigasi, “Uula Yaubada eitamnabaigu!” Paila gala gagabila Yaubada bibodi tamnabi mwada bimitugaga,\FTNT{b}{{\FR 1:13 }{\FQ{{\IT{gala gagabila Yaubada bibodi tamnabi mwada bimitugaga.}}}}{\FT{Gagabila bitagini, “Yaubada gala wala bikabikoni avai mitugaga”.}}} e matauna goli gala bitamnabi availa.

\VS{14}Mitaga tamnabi ikaloubusi metoya olumoulela tomota, tuta makwaina nanola pupagatu bibia e bisikoli matauna.

\VS{15}E oluvi nanola pupagatu makawala eisumaki e iuni latula yagala Mitugaga. E tutala Mitugaga ikwaiveka, bogwa biuni latula yagala Kaliga.


\par }{\PP \VS{16}E segwaia mina mbwailigu yokomi, gala bukuninayuwasi;

\VS{17}bobwailila kominabwaita kwaitala kwaitala deli semakavi bwainawokuva bimakaiadasi metoya wa labuma. Paila Yaubada isisakaidasi vavagi makwaisina, matauna goli utuyam deli kalasia kala tobubuli. Paila matauna makawala kalasia ititapi ambaisa ambaisa e galaga bididavila, gala makawala tomota isim kaikobusi e bididavilasi wala.

\VS{18}Metoya onanola titoulela ibubulaidasi metoya ola biga kwekamokwita, kidamwa yakidasi bitatotusi kala tokalumatala la bubuli komwaidona.


\par }{\SH Bitalagi deli bitavagi
\par }
{\PP \VS{19}Segwaia tombwailigu yokomi, kululuwaisi baisa. Komwaidodasi ibodi wala nanakwa bitaligalegasi, mitaga kidamwa bitayobalisi livala, bitayobalisi gibuluwa.

\VS{20}Paila gibuluwa gala sitana bipilasi Yaubada nanola duwosisia.

\VS{21}E bukuligaimwaisi bubunela pupagatu komwaidona deli avai vavagi doudoga. E bukutugwalaimi baisa Yaubada deli nona manum, e bukuyosisi mabigana avaka Yaubada eivali oninami, baisa goli gagabila bikatumovaimi.


\par }{\PP \VS{22}E taga bukusipulokaimi titoulemi, paila Yaubada la biga gala bukuligalegasi wala mitaga deli bukuvagaisi.

\VS{23}Mitaga availa ilagi biga mitaga gala wala bivagi, matauna makawala osalibu igisi migila kala gigisa wala.

\VS{24}Igisi migila kala gigisa e ila ambaisa, oluvi goli gala imomwa ikitumou ammakawala migila kala gigisa.

\VS{25}E makwaina karaiwaga bwainawokuva avaka Yaubada isakaidasi mwada bitanekwaidasi, baisa goli makawala salibu. E ammakawala tau matauna availa bimitakavati olopola karaiwaga makwaina? Kidamwa gala bisomata mitaga bigisimlili, e gala biligalega wala mitaga deli bivagi - ka, matauna goli Yaubada bipilasi sainela komwaidona avaka iuvagi.


\par }{\PP \VS{26}Kidamwa availa idoki titoulela totapwaroru, mitaga gala wala bisilibodi mayela, matauna la tapwaroru gala isim dimlela, deli isipuloki titoulela.

\VS{27}Baisa da Yaubadasi Tamadasi la nanamsa kidamwa tapwaroru bimigileu deli gala avaka kala doudoga, kidamwa availa biyamati gumalawa deli kwabuya metoya osi mmayuyu, e deli goli biyamati titoulela metoya ovalu watanawa kala pupagatu.




\par }\Chap{2}{\SH Taga bukutakilaisi tomota
\par }
{\PP \VerseOne{1}E segwaia! Bukuyamataisi mi dubumi baisa da Guyausi Yesu Keriso matauna Guyoula valu vilouguyugwayu. Gala ibodi bukutakilaisi tomota.

\VS{2}Kaina bima taitala saina bidubadu la guguwa eisikam yaminibwaita, oyamala kala kakalougwa goula. E bisuvi omi sigugula. E deli taitala tonamakava eisikam vivia yamagaga wala bisuvi baisa.

\VS{3}E kaina bukukwamiabaisi sainela matauna eisikam yaminibwaita e bukulukwaisi, kawami, “Ka, kusili baisa walakaiwa.” Mitaga bukulukwaisi tonamakava, kawami, “Kuwa baisa,” kaina “Kum otuboulogu.”

\VS{4}E baisa isisu kami pakula. Paila bogwa kunagaisi mwada mimilisi oluwalaimi bisilaisi walakaiwa mimilisiga bisilaisi watanawa, e baisa avaka kunagaisi uulela mi nanamsa doudoga wala.


\par }{\PP \VS{5}Ka, segwaia mina mbwailigu yokomi, kulegasi! Yaubada bogwa inagi valu watanawa kala tonamakava kidamwa matausina bisim si veiguwa, baisa si dubumi saina siligaga, e deli biyosisi Yaubada la Karaiwaga. Paila Yaubada bogwa ikatotila kidamwa availa availa iyebwailisi matauna biyosisi Karaiwaga makwaina.

\VS{6}Mitaga yokomi kukwaluwouwaisi tonamakava! Availa goli matausina iyogugwesaimi deli ibiaimi omatala toyakala? Matausina wala isim si guguwa bidubadu.

\VS{7}Matausina goli ikagagaisi maigana igiminabwaita\FTNT{c}{{\FR 2:7 }{\FT{Maigana Tobwakuli Keriso.}}} avaka Yaubada eisakaimi.


\par }{\PP \VS{8}E karaiwaga makwaina metoya ola Karaiwaga Yaubada isisu Buki Pilabumaboma okala ginigini, “Kuyebwaili som makawala kuyebwailim.” E kidamwa kukwabikuwolaisi makwaina karaiwaga, bogwa kuvagaisi bwaina.
\XREF{}{{\XO 2:8 }{\XO{2.8
}}{\XT{Tol 19.18}}}

\VS{9}Mitaga kidamwa kutakilasi e bogwa kumitugagasi wala e makawala goli mina Yudia kasi Karaiwaga ikamogaimi, paila tokowolova karaiwaga yokomi.

\VS{10}Paila availa ikabikaula mina Yudia kasi Karaiwaga komwaidona mitaga ikoulovi kwaitala wala, bogwa leiyogagi Karaiwaga komwaidona, e isim kala pakula.

\VS{11}Paila matauna availa eikaibiga, kawala, “Gala bukukwailasi,” tuvaila eikaibiga, kawala, “Gala bukukwatumata.” Kidamwa gala kukwailasi mitaga kukwatumata, yoku goli karaiwaga kala tokowolova.
\XREF{}{{\XO 2:11 }{\XO{2.11
}}{\XT{Sun 20.13,14; Kak 5.17,18}}}

\VS{12}Mitaga Yaubada la karaiwaga kwaivau ititaneku mina watanawa, e matauna biyakalaimi metoya baisa. Mapaila ibodaimi bukulivalasi deli bukububunasi makawala tomota matausina availa availa bibodaisi kasi yakala metoya wa karaiwaga makwaina.

\VS{13}Avai tuta Yaubada biyakali taitala availa gala einokapisi sala, e Yaubada goli gala binokapisi matauna. Mitaga paila matausina tonokapisi Yaubada la nokapisi bikalisuwoli la kamwaga.


\par }{\SH Dubumi deli bubunela
\par }
{\PP \VS{14}E segwaia! Kidamwa availa bilivala, kawala, “Yeigu todubumi,” mitaga la bubunela gala bivitububoti la dubumi, avaka kala bwaina? Ki, gagabila makwaina dubumi bikoli tau matauna?

\VS{15}Kaina mimilisi semia isim kasi sibula magisi bisikamsi avaka, e deli kasi molu.

\VS{16}E kidamwa taitala yokomi biluki matausina, kawala, “Segwaia, agutoki! Kulosi kusikamsi avaka, e deli bukukwamsi bwaina!” Mitaga gala avaka bitugwali baisa matausina. Gala avaka kala bwaina, kadai! Gala wala dimlela la biga.

\VS{17}Makawala goli dubumi. Kidamwa dubumiwokuva wala, e matauna mwada todubumi gala bivagi avaka bipilasi sala, matauna la dubumi kwaimata wala.


\par }{\PP \VS{18}E kaina taitala bilivala, kawala, “Yoku todubumi, mitaga yeigu bavagi avaka, kadai!” E yeigu bamapu, kawagu, “Kaina yoku bukuvitulokaigu ammakawala bitadubumi wala e gala deli bitavagi avaka. E yeigu bavitulokaim avaka auvagi e metoya baisa bukugisi yeigu todubumi.”

\VS{19}Ki, yoku kudubumi kidamwa Yaubada Taitinidesi wala? E, bwaina! Matausina diabolo tuvaila idubumaisi makawala, e ikokolasi deli si tatuva.

\VS{20}Tonagowa yoku! Ki, magim bavitulokaim kidamwa dubumi kwaimata\FTNT{d}{{\FR 2:20 }{\FQ{{\IT{dubumi kwaimata.}}}}{\FT{Gagabila bitagini, “dubumi gala isim dimlela”.}}} wala kidamwa kudubumi wala e gala avaka kuvagi?

\VS{21}Ki, ammakawala Yaubada eikabwaili tabudasi Eberaam? Yaubada ikabwaili matauna paila avaka iuvagi, tuta makwaina itugwali latula Aisake, mwada bilula baisa Yaubada.
\XREF{}{{\XO 2:21 }{\XO{2.21
}}{\XT{Vit 22.1-14}}}

\VS{22}Ka, kugisaisi! Ivagi makawala paila uula idubumi. Baisa avaka eivagi ikatumkulovi la dubumi e makwaina dubumi bwainawokuva wala.

\VS{23}Mapaila mapilana Buki Pilabumaboma kala ginigini gala bisala, kawala, “Eberaam idubumi Yaubada, e Yaubada ikabwaili matauna paila uula la dubumi.” E tomota idokaisi matauna Eberaam “Lubaila Yaubada”.
\XREF{}{{\XO 2:23 }{\XO{2.23
}}{\XT{Vit 15.6; 2 Lil 20.7; Ais 41.8}}}

\VS{24}E mapaila bukugisaisi kidamwa Yaubada bikabwaili avai tomota metoya avaka eiuvagi e gala metoya dubumiwokuva wala.


\par }{\PP \VS{25}E makawala goli minana Reyabi nakalimwala. Yaubada ikabwaili minana metoya avaka ivagi tutala ivauli matausina tovakawali valu e iwitalivau ilosi ituwoli keda.
\XREF{}{{\XO 2:25 }{\XO{2.25
}}{\XT{Yos 2.1-21}}}


\par }{\PP \VS{26}Kidamwa wowodasi gala isim bilomala baisa tanikoli wala tomata. Makawala dubumi. Kidamwa tadubumi wala, e gala deli tavagi avaka, dubumi makwaina kwaimata wala.




\par }\Chap{3}{\SH Paila melia
\par }
{\PP \VerseOne{1}E segwaia! Gala bibodi bidubadu yokomi bukuvitulokisi, paila kunikolaisi availa yakamaisi tovituloki igau bakabanaisi saina mwau ma yakalasi.

\VS{2}Komwaidodasi tauvagaisi sula tuta bidubadu. Ka, avai tau gala kwaitala tuta bisula ola biga, matauna bwainawokuva e gagabila bikaraiwogi tomwaidona.

\VS{3}E kaikavatowa kaikekita wala bitasailisi minana wosa owodola, gagabila namwaidona bitakaraiwogi, e deli goli bikabikuwolaidasi ambaisa magidasi bitalosi.

\VS{4}E bitadoki makawala waga kaiveka, gagabila yagila kwaiveka biyuvisau. E kuligela kaikekita wala, mitaga tokabikuliga bikaraiwogi waga ambaisa goli magila bila.

\VS{5}Makawala goli melia. Paila melia baisa vavagi kwekekita isisu owowodasi, mitaga gagabila bikamnomwana paila vavagi kwevakaveka.

\par }{\PP Makawala goli bitadoki kova. Kova kala lululu pikekita wala gagabila bivakati bigabu ulaka saina kwaiveka.

\VS{6}E melia makawala kova. Melia baisa valu watanawa kala pupagatu komwaidona olumouledasi, ikipigatu tomwaidodasi.\FTNT{e}{{\FR 3:6 }{\FQ{ikipigatu tomwaidodasi.
}}{\FT{Gagabila bitagini, “ikipigatu tommomova komwaidosi”.}}} Paila melia kovala bivakati paila komwaidosi mina watanawa, e makovana goli metoya baisa wa Eli wala.

\VS{7}Paila gagabila tomota bituuyaisi avai mauna avai mauna ovalu watanawa, kidamwa igau bitowosisi, e bogwa ivagaisi, makawala minasina bolodila, ugiwagi, nasigisagina, e deli yena.

\VS{8}Mitaga gala taitala tomota gagabila bisilibodi melia, gala avai tuta bibuyoyu bigatona. Paila tomota si bigatona isim kala gaga, paila avai vavagi binagaisi, nani bibigatonasi metoya omayesi. Melia goli saina peula kala yayana, iyogagi tomota.

\VS{9}Metoya makaina melia tayakaulasi da Guyausi Tamadasi e metoya makaina melia tabigigagaisi sedaiasi, matausina goli Yaubada eibubuli mwada makawala titoulela.
\XREF{}{{\XO 3:9 }{\XO{3.9
}}{\XT{Vit 1.26}}}

\VS{10}Wodila kaduyotala wala mitaga metoya baisa isusunapula bigabwaila deli bigigaga. Segwaia! Baisa gala bibodi makawala.

\VS{11}Paila sopi iluyelu wodola kaduyotala wala, mitaga gala bitabani sopi sumokainia e sopi lopula isusunapulasi deli.

\VS{12}Ki, kaina gagabila makaina seuseu biuwa olibe, kaina matamna waini biuwa seuseu? Gala wala, segwaia, kadai? Makawala goli gala bitabani sopi sumokainia olopola sopi yayana.


\par }{\SH Kabitam metoya walakaiwa
\par }
{\PP \VS{13}Availa itotu oluwalaimi tokabitam deli goli tokukwateta? Ibodi matauna bivagi avaka bivitububoti vavagi makwaisina metoya ola bubunela bwaina e deli metoya ola mitakwai. Paila ibodi wala bimitakwai deli nona manum e deli la kabitam.

\VS{14}E kidamwa oninami isisu yayana, pogi e deli kayapila, taga bukukwamnomwanasi e taga bukuubuwabusi paila biga kwekamokwita.

\VS{15}E kabitam makawala makwaisina gala metoya wa labuma leima, mitaga metoya ovalu watanawa; paila iyogagi nanamsela Yaubada, e leima metoya baisa diabolo.

\VS{16}Paila kidamwa pogi deli kayapila bisisu, tuvaila bitabani kulubigaga deli avai mitugaga avai mitugaga.

\VS{17}Mitaga matauna ibani kabitam makwaina metoya walakaiwa, ikugwa la bubunela migileu wala. E matauna tolivakota, tomanum. Tuta tuta iyebwaili kalubaila, deli nanola ivakasau nokapisi. E matauna tokabitam la bubunela uwala tomota itaiyauwaisi, baisa la mitakwai bidubadu. E matauna gala ititakila e gala goli bikatudewa.

\VS{18}E mapaila matauna tolivakota ivali makwaisina vavagi metoya ola bubunela vakota, e igau goli bitayoyuwa metoya vavagi makwaisina bibani uwala, baisa mitukwaibwaila la bubunela.




\par }\Chap{4}{\SH Valu watanawa kala kalubaila
\par }
{\PP \VerseOne{1}Ki, ammetoyasi vatai deli yowai bimaisi? Makwaisina leimaisi paila uula magimi bukuvagaisi avaka ititaki ninami wala, e mapaila tuta tuta kukominimanisi.

\VS{2}E yokomi magimi guguwa mitaga gala gagabila bukuyosisi. Baisa uula mwada bukukwatumatasi. E yokomi ninami ikau guguwa mitaga gala gagabila bukukwauwaisi vavagi makwaisina. Mapaila yokomi kuuvataisi deli kuiyowaisi. Gala gagabila yokomi bukuyosisi avaka magimi, uula yokomi gala kunigadasi baisa Yaubada paila makwaisina.

\VS{3}E avai tuta kunigadasi, gala goli bukubanaisi, paila uula mi nigada doudoga wala. Kunigadasi mwada avai vavagi bukuyosisi, paila biyomwasalaimi titoulemi.

\VS{4}Yokomi tokatuduvidavi! Kaina gala kunikolaisi valu watanawa kala kalubaila baisa ivigaki Yaubada kala tilaula ke? Paila avai tomota magila bikalubailasi deli mina watanawa, matauna eivigaki titoulela Yaubada kala tilaula.

\VS{5}E gala bukudokaisi Buki Pilabumaboma kala ginigini\FTNT{f}{{\FR 4:5 }{\FT{Gala wala tanikolaisi biga mabigana ammetoya leima. Tokwabitam idokaisi Yemesa eikau nanamsela Kabutubogwa makawala Kak 32.11-12, Ais 63.8-16, Sek 8.2, e igini mabigana.}}} ikaibigimakavi, kawala, “Bilomadasi avaka Yaubada isakaidasi ikasewa wala avai nona avai nona saina yuviyavi.”\FTNT{g}{{\FR 4:5 }{\FQ{Bilomadasi avaka Yaubada isakaidasi ikasewa wala avai nona avai nona saina yuviyavi.
}}{\FT{Mabigana gagabila bitakivili, “Yaubada deli nanola saina yuviyavi saina ikamamalu mwada bisikaila bilomadasi avaka eisakaidasi.”}}}

\VS{6}Mitaga Yaubada la mitakwai avaka eisakaidasi ikalisuwoli baisa avaka isaibogwi oninadaisi. Paila Buki Pilabumaboma kala ginigini isisu, kawala, “Yaubada bivabodi todubakasala, mitaga bimitukwaii matausina tommanum.”
\XREF{}{{\XO 4:6 }{\XO{4.6
}}{\XT{Big 3.34}}}


\par }{\PP \VS{7}E mapaila kutugwalaimi titoulemi baisa Yaubada, e kubuyoyaisi Diabolo\FTNT{h}{{\FR 4:7 }{\FT{Matauna mitugaga komwaidona kala tokwaraiwaga. Maigana kala kivila, “Totabinona”.}}} kidamwa goli matauna bisilavaimi.

\VS{8}Kulokaiasi Yaubada, e matauna goli bimakaiami. Kuwinaisi yumami, yokomi tomitugaga. Kukwatumigileuwaisi ninami, yokomi tokwatudewa gaga.

\VS{9}Ibodi ninami bimwau, bukuvalamsi, mitilagimi bibusi. Bukusimwaisi gigila, bukuvalamsi. Bukusimwaisi mwasawa, ninami bimmayuyu.

\VS{10}Bukuvabwaimi makawala omatala Yaubada. E matauna goli bilupaimi walakaiwa.


\par }{\SH Taga bukuyakalaisi semia
\par }
{\PP \VS{11}E segwaia, taga kukoulovaisi taitala baisa taitala. Kidamwa taitala bikoulovi sola, kaina bikamogi matauna, ikouvoli Karaiwaga e ikamogi makwaina. Kidamwa yoku bukukwamogi Karaiwaga, yoku gala makawala tokabikaula Karaiwaga, mitaga yoku makawala taitala toyakala.

\VS{12}Yaubada wala matauna tosaiki karaiwaga deli goli toyakala. Matauna kalamwaleta tokwala deli tokodadaimi. Mitaga availa yoku kudoki bukukwamogi som?


\par }{\SH Taga bukukwamnomwanasi
\par }
{\PP \VS{13}E kulegasi, availa availa yokomi bukulivalasi, kawami, “Lagaila kaina igau nabwaia bitakwaidadinasi bitalokaiasi kwaitala vilouveka, e baisa bitasisuaisi biboda kwaitala taitu. Bitavitouulasi paisewa, bitabanaisi mani kala kwaiveka deli kala katumkovila.”
\XREF{}{{\XO 4:13 }{\XO{4.13-14
}}{\XT{Big 27.1}}}

\VS{14}Yoku goli gala kunikoli paila m momova nabwaia avaka bikaloubusi. Paila yoku makawala guugwau, ikuboli valu mitaga igau kwaitala momwa bitamwau wala.

\VS{15}E baisa makawala ibodaimi bukukwaibigasi, kawami, “Kidamwa Guyau itagwala, bitasisuaisi bitavagaisi kaina baisa emaima kaina baisa ewaiwa.”

\VS{16}Mitaga baisa tuta yokomi kukwalimwalasi deli kukwamnomwanasi. E baisa kamnomwana sulawokuva wala.


\par }{\PP \VS{17}Matauna inikoli vavagi bwaina mitaga gala ivagi, matauna bogwa eimitugaga.




\par }\Chap{5}{\SH Iluluki matausina saina bidubadu si guguwa
\par }
{\PP \VerseOne{1}Tauwau! Yokomi saina bidubadu mi guguwa! Kulagaisi! Kuvalamsi kukwavinavinasi, paila makateki goli bukubodaisi vavagi mwau bidubadu.

\VS{2}Mi guguwa eipwasa, e liwoliusa eiyogagaisi miyasina kami karekwa.
\XREF{}{{\XO 5:2 }{\XO{5.2-3
}}{\XT{Md 6.19}}}

\VS{3}Mi veiguwa goula deli siliba eipwasasi. Kala pwasa biyomitali mi sula e biyogagaimi makawala kova biyogagi uwomi. Paila tuta baisa, tuta kala vigimkovila goli lokukougugulaisi guguwa bidubadu.

\VS{4}Matausina ibigubagulasi omi bagula e kasi mapu lokuyusaisi wala. Ka, kulagaisi si takumdu. Deli matausina ititayoyuwasi omi bagula, ka, idoudousi sainela, e Yaubada, matauna Guyau Topeuligaga bogwa ilagi.
\XREF{}{{\XO 5:4 }{\XO{5.4
}}{\XT{Kak 24.14-15}}}

\VS{5}Lokusibwabwailasi baisa ovalu watanawa, e avaka ititaki ninami wala - kamkwam, momom, sisikam, lokutugwalaimi metoya baisa. Bogwa lokuvigakaimi makawala mauna nakakaitubwa, paila igau wala bukubodaisi yam makwaina yamla katumata.

\VS{6}Lokukwamogaisi matausina tobubwaila kidamwa bikaligasi, e lokukwatumataisi, e gala availa bisilibodaimi.


\par }{\SH Peuloki deli nigada
\par }
{\PP \VS{7}E segwaia! Kupeulokaisi igau avai tuta Guyau bima. Ka, kugisaisi avaka tobigubagula la peuloki. Magila la pwaipwaia biuwa bitayoyuwa. Itulotula deli peuloki paila la tuta bibudoki kuna bikapusi.

\VS{8}Yokomi tuvaila ibodaimi bukupeulokaisi. Oninami bukupikwakusi peula, paila yam makwaina Guyau bima makateki goli.


\par }{\PP \VS{9}E segwaia, gala bukutakumdaisi baisa taitala taitala, kidamwa Yaubada gala bikamogaimi. Paila Toyakala makateki bima, e ka! bogwa bisuvi.

\VS{10}E segwaia, kululuwaisi tovitoubobuta matausina ikamatulasi paila uula matausina wodola da Guyausi. Bukupataisi matausina, paila eitotusi peula deli si peuloki otutala mwau.

\VS{11}Tadokaisi matausina tommwasawa paila uula eitotusi peula. E bogwa kulagaisi tomoyabogwa Yobi la peuloki, deli kunikolaisi ammakawala Yaubada eimitukwaii matauna Yobi ila okala vigimkovila. Paila Yaubada ivakasau nokapisi deli kapisigaga lopola.
\XREF{}{{\XO 5:11 }{\XO{5.11
}}{\XT{Yob 1.21-22; 2.10; Sam 103.8}}}


\par }{\PP \VS{12}Segwaia, vavagi isiligaga baisa. Gala bukukwatupewolaisi mi biga tutala kulivalasi mi biga katotila. Gala bukukwatotilasi kawami, “Yaubada omatala!” kaina “Mina watanawa omitasi!” Mitaga kidamwa magimi bukutagwalasi, kawami wala “E!” Kaina magimi bukupakaisi e kawami wala, “Gala!” Kidamwa goli gala bukubodaisi kami kamwaga.
\XREF{}{{\XO 5:12 }{\XO{5.12
}}{\XT{Md 5.34-37}}}


\par }{\PP \VS{13}Ki, availaga taitala yokomi iboda mwau? Ibodi binigada. Ki availaga imwasawa? Ibodi biwosi yakaula.

\VS{14}Ki, availaga ikatoula? Ibodi bidou bimakaiasi toekalesia kasi tokugwa e binigadasi paila matauna, deli bivaputumaisi matauna mwada Guyau bipilasi.
\XREF{}{{\XO 5:14 }{\XO{5.14
}}{\XT{Mk 6.13}}}

\VS{15}Baisa avaka inigadasi metoya osi dubumi bikoli matauna tokwatoula. Kala katoula bogwa biwokuva, e uula Guyau. E Guyau biligaiwa avai mitugaga eivagi.

\VS{16}Mapaila goli bukukwamitulaisi mi mitugaga taitala baisa taitala. E makawala goli bukunigadasi baisa Guyau kidamwa bipilasi taitala taitala, kidamwa bukubwainasi metoya kami katoula. Paila tomitukwaibwaila la nigada baisa Yaubada saina peuligaga.

\VS{17}Omitibogwa matauna Ilaitia makawala goli yakidasi tuta baisa. E matauna saina ininigada peula mwada gala bikuna, e makawala goli kwaitolu taitu bubotala gala wala sitana kuna.
\XREF{}{{\XO 5:17 }{\XO{5.17
}}{\XT{1 Gwe 17.1; 18.1}}}

\VS{18}E makawala tuvaila inigada mwada bikuna, e ikuna, e valu watanawa ikabinai deli iuwa.
\XREF{}{{\XO 5:18 }{\XO{5.18
}}{\XT{1 Gwe 18.42-45}}} 

\par }{\PP \VS{19}E segwaia, kidamwa availa bivapupali kedala biga kwekamokwita, e igau goli taitala tuvaila bikaimilivau matauna bima,

\VS{20}e, kululuwaisi baisa. Availa bipilasi tomitugaga kidamwa bikivilivau metoya ola bubunela gaga, matauna goli bikoli sola metoya okaliga, e Yaubada biligaiwa mitugaga saina bidubadu paila uula matauna eipilasi sola makawala.
\XREF{}{{\XO 5:20 }{\XO{5.20
}}{\XT{Big 10.12; 1 Pt 4.8}}}

\par }